cyanic-selkie/wikianc huggingface dataset:
ತಂತ್ರಾಂಶ ಪರೀಕ್ಷೆ
ತಂತ್ರಾಂಶ ಕಾರ್ಯಕ್ಷಮತೆಯ ಪರೀಕ್ಷೆ ಮತ್ತು ಹೊರೆ ಪರೀಕ್ಷೆ
ಒಂದು ನಿರ್ದಿಷ್ಟ ಕಾರ್ಯಹೊರೆಯ ಅಡಿಯಲ್ಲಿ ಒಂದು ಯಂತ್ರ ವ್ಯವಸ್ಥೆ ಅಥವಾ ಉಪ-ಯಂತ್ರ ವ್ಯವಸ್ಥೆಯು ಎಷ್ಟು ಕ್ಷಿಪ್ರವಾಗಿ ಕಾರ್ಯನಿರ್ವಹಿಸುತ್ತದೆ ಎಂಬುದನ್ನು ನಿರ್ಣಯಿಸಲು ಕಾರ್ಯಕ್ಷಮತೆಯ ಪರೀಕ್ಷೆಯನ್ನು ಕಾರ್ಯಗತಗೊಳಿಸಲಾಗಿರುತ್ತದೆ. ಪ್ರಮಾಣವೃದ್ಧಿ ಸಾಮರ್ಥ್ಯ, ವಿಶ್ವಾಸಾರ್ಹತೆ ಮತ್ತು ಸಂಪನ್ಮೂಲದ ಬಳಕೆಯಂಥ ಯಂತ್ರ ವ್ಯವಸ್ಥೆಯ ಇತರ ಗುಣಮಟ್ಟದ ಅಂಶಗಳನ್ನು ಊರ್ಜಿತಗೊಳಿಸುವ ಮತ್ತು ಪರಿಶೀಲಿಸುವ ಕಾರ್ಯವನ್ನೂ ಸಹ ಇದು ನೆರವೇರಿಸಬಲ್ಲದು. ಅದು ದೊಡ್ಡ ಪರಿಮಾಣಗಳ ದತ್ತಾಂಶವೇ ಆಗಿರಲಿ ಅಥವಾ ಒಂದು ದೊಡ್ಡ ಸಂಖ್ಯೆಯ ಬಳಕೆದಾರರೇ ಆಗಿರಲಿ, ಒಂದು ನಿರ್ದಿಷ್ಟ ಹೊರೆಯ ಅಡಿಯಲ್ಲಿ ಕಾರ್ಯನಿರ್ವಹಣೆಯನ್ನು ಮುಂದುವರಿಸಬಲ್ಲ ಪರೀಕ್ಷೆಗೆ ಹೊರೆ ಪರೀಕ್ಷೆಯು ಪ್ರಧಾನವಾಗಿ ಸಂಬಂಧಪಟ್ಟಿರುತ್ತದೆ. ಇದಕ್ಕೆ ತಂತ್ರಾಂಶದ ಆರೋಹ್ಯತೆ (ಪ್ರಮಾಣವೃದ್ಧಿ ಸಾಮರ್ಥ್ಯ) ಎಂಬುದಾಗಿ ಸಾಮಾನ್ಯವಾಗಿ ಉಲ್ಲೇಖಿಸಲಾಗುತ್ತದೆ. ಒಂದು ಕಾರ್ಯತ್ಮಕವಲ್ಲದ ಚಟುವಟಿಕೆಯಾಗಿ ನಿರ್ವಹಿಸಲ್ಪಟ್ಟಾಗಿನ ಸಂಬಂಧಿತ ಹೊರೆ ಪರೀಕ್ಷಾ ಚಟುವಟಿಕೆಯನ್ನು ಸಹಿಷ್ಣುತೆ ಪರೀಕ್ಷೆ ಎಂಬುದಾಗಿ ಅನೇಕವೇಳೆ ಉಲ್ಲೇಖಿಸಲಾಗುತ್ತದೆ.
ಗಾತ್ರದ ಪರೀಕ್ಷೆ ಎಂಬುದು ಪರೀಕ್ಷಾ ಕಾರ್ಯತ್ಮಕತೆಗೆ ಇರುವ ಒಂದು ಮಾರ್ಗವಾಗಿದೆ. ಒತ್ತಡದ ಪರೀಕ್ಷೆ ಎಂಬುದು ಪರೀಕ್ಷಾ ವಿಶ್ವಾಸಾರ್ಹತೆಗೆ ಇರುವ ಒಂದು ಮಾರ್ಗವಾಗಿದೆ. ಹೊರೆ ಪರೀಕ್ಷೆ ಎಂಬುದು ಪರೀಕ್ಷಾ ಕಾರ್ಯಕ್ಷಮತೆಗೆ ಇರುವ ಒಂದು ಮಾರ್ಗವಾಗಿದೆ. ಹೊರೆ ಪರೀಕ್ಷೆಯ ನಿರ್ದಿಷ್ಟ ಗುರಿಗಳೇನು ಎಂಬುದರ ಕುರಿತು ಇರುವ ಒಮ್ಮತಾಭಿಪ್ರಾಯವು ಅಲ್ಪಪ್ರಮಾಣದ್ದಾಗಿದೆ. ಹೊರೆ ಪರೀಕ್ಷೆ, ಕಾರ್ಯಕ್ಷಮತೆಯ ಪರೀಕ್ಷೆ, ವಿಶ್ವಾಸಾರ್ಹತೆಯ ಪರೀಕ್ಷೆ, ಮತ್ತು ಗಾತ್ರದ ಪರೀಕ್ಷೆ ಎಂಬ ಶಬ್ದಗಳನ್ನು ಅನೇಕವೇಳೆ ವಿನಿಮಯಸಾಧ್ಯವಾಗಿ ಬಳಸಲಾಗುತ್ತದೆ.
ಸ್ಥಿರತೆಯ ಪರೀಕ್ಷೆ
ಒಂದು ಸ್ವೀಕಾರಯೋಗ್ಯ ಅವಧಿಯೊಳಗೆ ಅಥವಾ ಅದಕ್ಕೂ ಮೇಲೆ ತಂತ್ರಾಂಶವೊಂದು ನಿರಂತರವಾಗಿ ಚೆನ್ನಾಗಿ ಕಾರ್ಯನಿರ್ವಹಿಸಬಲ್ಲದೇ ಎಂಬುದನ್ನು ನೋಡಲು ಸ್ಥಿರತೆಯ ಪರೀಕ್ಷೆಯು ತಪಾಸಿಸುತ್ತದೆ. ಕಾರ್ಯತ್ಮಕವಲ್ಲದ ತಂತ್ರಾಂಶ ಪರೀಕ್ಷೆಯ ಈ ಚಟುವಟಿಕೆಯನ್ನು ಹೊರೆ (ಅಥವಾ ಸಹಿಷ್ಣುತೆ) ಪರೀಕ್ಷೆ ಎಂಬುದಾಗಿ ಅನೇಕವೇಳೆ ಉಲ್ಲೇಖಿಸಲಾಗುತ್ತದೆ.
ಉಪಯುಕ್ತತೆಯ ಪರೀಕ್ಷೆ
ಬಳಸಲು ಮತ್ತು ಅರ್ಥಮಾಡಿಕೊಳ್ಳಲು ಬಳಕೆದಾರರ ಇಂಟರ್‌ಫೇಸ್‌ ಸುಲಭವಾಗಿದೆಯೇ ಅಥವಾ ಇಲ್ಲವೇ ಎಂಬುದನ್ನು ತಪಾಸಿಸಲು ಉಪಯುಕ್ತತೆಯ ಪರೀಕ್ಷೆಯು ಅಗತ್ಯವಾಗಿರುತ್ತದೆ.
ಭದ್ರತೆಯ ಪರೀಕ್ಷೆ
ಅಕ್ರಮ ಬಳಕೆದಾರರಿಂದ ಯಂತ್ರ ವ್ಯವಸ್ಥೆಯ ಅತಿಕ್ರಮ ಪ್ರವೇಶವಾಗುವುದನ್ನು ತಡೆಗಟ್ಟಲೆಂದು ರಹಸ್ಯವಾದ ದತ್ತಾಂಶವನ್ನು ಸಂಸ್ಕರಿಸುವ ತಂತ್ರಾಂಶಕ್ಕೆ ಸಂಬಂಧಿಸಿದಂತೆ ಭದ್ರತೆಯ ಪರೀಕ್ಷೆಯು ಅವಶ್ಯಕವಾಗಿರುತ್ತದೆ.
ಅಂತರರಾಷ್ಟ್ರೀಕರಣ ಮತ್ತು ಸ್ಥಳೀಕರಣ
ತಂತ್ರಾಂಶದ ಈ ಮಗ್ಗುಲುಗಳನ್ನು ಪರೀಕ್ಷಿಸಲು ಅಂತರರಾಷ್ಟ್ರೀಕರಣ ಮತ್ತು ಸ್ಥಳೀಕರಣವು ಅಗತ್ಯವಾಗಿದ್ದು, ಇದಕ್ಕಾಗಿ ಒಂದು ಹುಸಿ-ಸ್ಥಳೀಕರಣ ವಿಧಾನವನ್ನು ಬಳಸಬಹುದಾಗಿದೆ. ಅನ್ವಯಿಕೆಯನ್ನು ಹೊಸದೊಂದು ಭಾಷೆಗೆ ಭಾಷಾಂತರಿಸಲಾದ ನಂತರವೂ ಅಥವಾ ಒಂದು ಹೊಸ ಸಂಸ್ಕೃತಿಗಾಗಿ (ವಿಭಿನ್ನ ಮಾಧ್ಯಮಗಳು ಅಥವಾ ಸಮಯ ವಲಯಗಳಂಥವು) ರೂಪಾಂತರಿಸಲಾದ ನಂತರವೂ, ಅನ್ವಯಿಕೆಯು ಇನ್ನೂ ಕಾರ್ಯನಿರ್ವಹಿಸುತ್ತದೆ ಎಂಬುದನ್ನು ಇದು ಪರಿಶೀಲಿಸುತ್ತದೆ.
ವಿನಾಶಕ ಪರೀಕ್ಷೆ
ತಂತ್ರಾಂಶದ ಅಥವಾ ಉಪ-ಯಂತ್ರ ವ್ಯವಸ್ಥೆಯೊಂದರ ಸಶಕ್ತತೆಯನ್ನು ಪರೀಕ್ಷಿಸುವ ಉದ್ದೇಶದಿಂದ, ಅದು ವಿಫಲಗೊಳ್ಳುವಂತಾಗಲು ವಿನಾಶಕ ಪರೀಕ್ಷೆಯು ಪ್ರಯತ್ನಿಸುತ್ತದೆ.
ಸಾಂಪ್ರದಾಯಿಕ CMMI ಅಥವಾ ಜಲಪಾತ ಅಭಿವೃದ್ಧಿ ಮಾದರಿ
ತಂತ್ರಾಂಶ ಪರೀಕ್ಷೆಯ ಒಂದು ಸಾಮಾನ್ಯ ಪರಿಪಾಠವೆಂದರೆ, ತಂತ್ರಾಂಶದ ಕಾರ್ಯತ್ಮಕತೆಯು ಅಭಿವೃದ್ಧಿಪಡಿಸಲ್ಪಟ್ಟ ನಂತರ ಅದು ಗ್ರಾಹಕರಿಗೆ ವಿತರಿಸಲ್ಪಡುವ ಮೊದಲು, ಪರೀಕ್ಷಕರ ಒಂದು ಸ್ವತಂತ್ರ ಗುಂಪು ಪರೀಕ್ಷೆಯನ್ನು ನಿರ್ವಹಿಸುತ್ತದೆ. ಯೋಜನೆಯ ವಿಳಂಬಗಳಿಗೆ ಸಂಬಂಧಿಸಿದಂತೆ ಸರಿದೂಗಿಸಲೆಂದು ಒಂದು ಯೋಜನಾ ದತ್ತಕೋಶವಾಗಿ ಬಳಸಲ್ಪಡುತ್ತಿರುವ ಪರೀಕ್ಷಾ ಹಂತದಲ್ಲಿ ಈ ಪರಿಪಾಠವು ಅನೇಕವೇಳೆ ಕೊನೆಗೊಳ್ಳುತ್ತದೆ; ಇದರಿಂದಾಗಿ ಪರೀಕ್ಷಾ ಕಾರ್ಯಕ್ಕೆ ವಿನಿಯೋಗಿಸಲ್ಪಟ್ಟ ಸಮಯಕ್ಕೆ ಹೊಂದಿಕೊಂಡಂತಾಗುತ್ತದೆ.
ಯೋಜನೆಯು ಆರಂಭಗೊಂಡ ಅದೇ ಕ್ಷಣದಲ್ಲೇ ತಂತ್ರಾಂಶ ಪರೀಕ್ಷೆಯನ್ನು ಆರಂಭಿಸುವುದು ಮತ್ತೊಂದು ಪರಿಪಾಠವಾಗಿದೆ ಮತ್ತು ಇದು ಯೋಜನೆಯು ಸಮಾಪ್ತಿಯಾಗುವವರೆಗೂ ನಡೆಯುವ ಒಂದು ನಿರಂತರ ಪ್ರಕ್ರಿಯೆಯಾಗಿದೆ.
ಅಗೈಲ್ ಅಥವಾ ಪರಮೋಚ್ಚ ಅಭಿವೃದ್ಧಿ ಮಾದರಿ
ವೈದೃಶ್ಯವಾಗಿ ಹೇಳುವುದಾದರೆ, ಪರಮೋಚ್ಚ ಕಾರ್ಯಸೂಚಿ ನಿರ್ವಹಣೆ ಮತ್ತು ಅಗೈಲ್ ತಂತ್ರಾಂಶದ ಅಭಿವೃದ್ಧಿ ಚಟುವಟಿಕೆಯಂಥ ಅಸ್ತಿತ್ವಕ್ಕೆ ಬರುತ್ತಿರುವ ಕೆಲವೊಂದು ತಂತ್ರಾಂಶ ವಿಧಾನಗಳು, "ಪರೀಕ್ಷಾ-ಪ್ರೇರಿತ ತಂತ್ರಾಂಶ ಅಭಿವೃದ್ಧಿ" ಮಾದರಿಯೊಂದಕ್ಕೆ ಅಂಟಿಕೊಳ್ಳುತ್ತವೆ. ಈ ಪ್ರಕ್ರಿಯೆಯಲ್ಲಿ, ಘಟಕ ಪರೀಕ್ಷೆಗಳನ್ನು ಮೊದಲು ಬರೆಯಲಾಗುತ್ತದೆ ಹಾಗೂ ತಂತ್ರಾಂಶದ ಎಂಜಿನಿಯರ್‌ಗಳು ಇದನ್ನು (ಅನೇಕವೇಳೆ ಪರಮೋಚ್ಚ ಕಾರ್ಯಸೂಚಿ ನಿರ್ವಹಣೆಯ ವಿಧಾನಶಾಸ್ತ್ರದಲ್ಲಿನ ಜೋಡಿ ಕಾರ್ಯಸೂಚಿ ನಿರ್ವಹಣೆಯೊಂದಿಗೆ) ಕೈಗೊಳ್ಳುತ್ತಾರೆ. ನಿರೀಕ್ಷಿಸಲ್ಪಟ್ಟಂತೆ, ಈ ಪರೀಕ್ಷೆಗಳು ಆರಂಭದಲ್ಲಿ ಸ್ವಾಭಾವಿಕವಾಗಿ ವಿಫಲಗೊಳ್ಳುತ್ತವೆ. ನಂತರ ಸಂಕೇತವು ಬರೆಯಲ್ಪಟ್ಟಂತೆ, ವರ್ಧಿಸುತ್ತಾ ಹೋಗುವ ಪರೀಕ್ಷಾ ಮಾಲಿಕೆಗಳ ದೊಡ್ಡದಾದ ಭಾಗಗಳನ್ನು ಅದು ವರ್ಗಾಯಿಸುತ್ತಾ ಹೋಗುತ್ತದೆ. ವೈಫಲ್ಯತೆಯ ಹೊಸ ಸ್ಥಿತಿಗತಿಗಳು ಮತ್ತು ಇಕ್ಕಟ್ಟಿನ ಪ್ರಕರಣಗಳು ಪತ್ತೆಹಚ್ಚಲ್ಪಡುವುದರಿಂದ, ಪರೀಕ್ಷಾ ಮಾಲಿಕೆಗಳು ನಿರಂತರವಾಗಿ ಪರಿಷ್ಕರಿಸಲ್ಪಡುತ್ತವೆ, ಮತ್ತು ಅಭಿವೃದ್ಧಿಪಡಿಸಲ್ಪಟ್ಟ ಯಾವುದೇ ನಿವರ್ತನ ಪರೀಕ್ಷೆಗಳೊಂದಿಗೆ ಅವು ಸಂಯೋಜಿಸಲ್ಪಡುತ್ತವೆ. ತಂತ್ರಾಂಶದ ಉಳಿದ ಮೂಲ ಸಂಕೇತದ ಜೊತೆಜೊತೆಗೆ ಘಟಕ ಪರೀಕ್ಷೆಗಳು ನಿರ್ವಹಿಸಲ್ಪಡುತ್ತವೆ ಮತ್ತು ನಿರ್ಮಾಣ ಪ್ರಕ್ರಿಯೆಯೊಳಗೆ ಸಾಮಾನ್ಯವಾಗಿ (ಅಂತರ್ಗತವಾಗಿ ಪರಸ್ಪರ ಪ್ರಭಾವ ಬೀರುವ ಪರೀಕ್ಷೆಗಳು, ಆಂಶಿಕವಾಗಿ ಕೈಯಿಂದ ಮಾಡಿದ ವಿನ್ಯಾಸದ ಅಂಗೀಕಾರ ಪ್ರಕ್ರಿಯೆಯೊಂದಕ್ಕೆ ಕೆಳಮಟ್ಟಕ್ಕೆ ಇಳಿಸಲ್ಪಡುತ್ತಿರುವುದರೊಂದಿಗೆ) ಸಂಯೋಜಿಸಲ್ಪಡುತ್ತವೆ. ನಿರಂತರ ನಿಯೋಜನೆಯನ್ನು ಸಾಧಿಸುವುದು ಈ ಪರೀಕ್ಷಾ ಪ್ರಕ್ರಿಯೆಯ ಅಂತಿಮ ಗುರಿಯಾಗಿದ್ದು, ಇಲ್ಲಿ ತಂತ್ರಾಂಶ ಪರಿಷ್ಕರಣೆಗಳನ್ನು ಸಾರ್ವಜನಿಕರ ಗಮನಕ್ಕೆ ಬರುವಂತೆ ಆಗಿಂದಾಗ್ಗೆ ಪ್ರಕಟಿಸಬಹುದಾಗಿರುತ್ತದೆ.
ಪರೀಕ್ಷಾ ಆವರ್ತನದ ಒಂದು ಮಾದರಿ
ಸಂಸ್ಥೆಗಳು ಅಥವಾ ಸಂಘಟನೆಗಳ ನಡುವೆ ಬದಲಾವಣೆಗಳು ಇರುತ್ತವೆಯಾದರೂ, ಪರೀಕ್ಷೆಗೆ ಸಂಬಂಧಿಸಿದ ಒಂದು ವಿಶಿಷ್ಟ ಆವರ್ತನವು ಅಸ್ತಿತ್ವದಲ್ಲಿದೆ. ಜಲಪಾತ ಅಭಿವೃದ್ಧಿ ಮಾದರಿಯನ್ನು ಅಳವಡಿಸಿಕೊಂಡಿರುವ ಸಂಸ್ಥೆಗಳ ಪೈಕಿ ಈ ಕೆಳಕಂಡ ಮಾದರಿಯು ಸಾಮಾನ್ಯವಾಗಿರುತ್ತದೆ.
ಸ್ವಯಂಚಾಲಿತ ಪರೀಕ್ಷೆ
ಕಾರ್ಯಸೂಚಿ ನಿರ್ವಹಣೆಯ ಅನೇಕ ಗುಂಪುಗಳು ಸ್ವಯಂಚಾಲಿತ ಪರೀಕ್ಷೆಯನ್ನು ಹೆಚ್ಚೆಚ್ಚು ನೆಚ್ಚಿಕೊಂಡಿವೆ; ಅದರಲ್ಲೂ ವಿಶೇಷವಾಗಿ, ಪರೀಕ್ಷಾ-ಪ್ರೇರಿತ ಅಭಿವೃದ್ಧಿಯನ್ನು ಬಳಸುವ ಗುಂಪುಗಳಲ್ಲಿ ಇದು ಹೆಚ್ಚಾಗಿ ಕಂಡುಬರುತ್ತದೆ. ಪರೀಕ್ಷೆಗಳನ್ನು ಲಿಖಿತರೂಪದಲ್ಲಿ ತಿಳಿಸುವಂತಹ ಅನೇಕ ಚೌಕಟ್ಟುಗಳು ಇಲ್ಲಿ ಅಸ್ತಿತ್ವದಲ್ಲಿವೆ, ಮತ್ತು ಒಂದು ಆವೃತ್ತಿ ನಿಯಂತ್ರಣದ ವ್ಯವಸ್ಥೆಯೊಳಗೆ ಸಂಕೇತವು ಪ್ರತಿ ಬಾರಿಯೂ ಪ್ರವೇಶಿಸಿದಾಗಲೂ, ನಿರಂತರ ಸಮಗ್ರೀಕರಣದ ತಂತ್ರಾಂಶವು ಪರೀಕ್ಷೆಗಳನ್ನು ಸ್ವಯಂಚಾಲಿತವಾಗಿ ಚಾಲಿಸುತ್ತದೆ.
ಓರ್ವ ಮಾನವನು ಸೃಷ್ಟಿಸಬಲ್ಲ ರೀತಿಯಲ್ಲಿ ಪ್ರತಿಯೊಂದನ್ನೂ (ಮತ್ತು ಅದನ್ನು ಮಾಡುವುದರ ಕುರಿತು ಅವರು ಆಲೋಚಿಸುವ ಎಲ್ಲಾ ಮಾರ್ಗಗಳನ್ನು) ಸ್ವಯಂಚಾಲನ ತಂತ್ರವು ಮರುಸೃಷ್ಟಿಸಲಾರದಾದರೂ, ನಿವರ್ತನ ಪರೀಕ್ಷೆಗೆ ಸಂಬಂಧಿಸಿದಂತೆ ಅದು ಅತ್ಯಂತ ಪ್ರಯೋಜನಕಾರಿಯಾಗಬಲ್ಲದು. ಆದಾಗ್ಯೂ, ನಿಜವಾಗಿಯೂ ಪ್ರಯೋಜನಕಾರಿಯಾಗಿ ಪರಿಣಮಿಸುವ ದೃಷ್ಟಿಯಿಂದ ಪರೀಕ್ಷಾ ಮೂಲಪ್ರತಿಗಳ ಒಂದು ಚೆನ್ನಾಗಿ-ಅಭಿವೃದ್ಧಿಪಡಿಸಲ್ಪಟ್ಟ ಪರೀಕ್ಷಾ ಮಾಲಿಕೆಯನ್ನು ಇದು ಹೊಂದುವುದು ಅಗತ್ಯವಾಗಿರುತ್ತದೆ.
ಪರೀಕ್ಷಾ ಸಾಧನಗಳು
ಪರೀಕ್ಷಾ ಸಾಧನಗಳು ಮತ್ತು ದೋಷ ತೆಗೆದುಹಾಕುವ ಸಾಧನಗಳ ನೆರವಿನಿಂದ ಕಾರ್ಯಸೂಚಿ ಪರೀಕ್ಷೆ ಮತ್ತು ದೋಷದ ಪತ್ತೆಹಚ್ಚುವಿಕೆಯನ್ನು ಗಮನಾರ್ಹವಾಗಿ ಕೈಗೊಳ್ಳಬಹುದು. ಪರೀಕ್ಷಾ ಸಾಧನಗಳು/ದೋಷ ತೆಗೆದುಹಾಕುವ ಸಾಧನಗಳಲ್ಲಿ ಈ ಕೆಳಗೆ ನಮೂದಿಸಿರುವ ಲಕ್ಷಣಗಳು ಸೇರಿರುತ್ತವೆ:
ಇವುಗಳ ಪೈಕಿಯ ಕೆಲವೊಂದು ಲಕ್ಷಣಗಳನ್ನು ಒಂದು ಸಂಯೋಜಿಸಲ್ಪಟ್ಟ ಅಭಿವೃದ್ಧಿ ಪರಿಸರದೊಳಗೆ (ಇಂಟಿಗ್ರೇಟೆಡ್‌ ಡೆವಲಪ್‌ಮೆಂಟ್‌ ಎನ್ವಿರಾನ್ಮೆಂಟ್‌-IDE) ಒಟ್ಟುಗೂಡಿಸಬಹುದು.
ತಂತ್ರಾಂಶ ಪರೀಕ್ಷೆಯಲ್ಲಿನ ಅಳೆಯುವಿಕೆ
ಸಾಮಾನ್ಯವಾಗಿ ಹೇಳುವುದಾದರೆ, ಗುಣಮಟ್ಟವೆಂಬುದು ಸರಿಯಾಗಿರುವಿಕೆ, ಸಂಪೂರ್ಣತೆ, ಭದ್ರತೆಯಂಥ ವಿಷಯಗಳ ನಿರ್ಬಂಧಕ್ಕೆ ಒಳಗಾಗಿರುತ್ತದೆಯಾದರೂ, ISO ಪ್ರಮಾಣಕವಾದ ISO/IEC 9126 ಅಡಿಯಲ್ಲಿ ವಿವರಿಸಲ್ಪಟ್ಟಿರುವಂಥ ಹೆಚ್ಚು ತಾಂತ್ರಿಕವಾದ ಅವಶ್ಯಕತೆಗಳನ್ನೂ ಅದು ಒಳಗೊಂಡಿರಲು ಸಾಧ್ಯವಿದೆ; ಸಾಮರ್ಥ್ಯ, ವಿಶ್ವಾಸಾರ್ಹತೆ, ದಕ್ಷತೆ, ಸಾಗಿಸಲಾಗುವಿಕೆ, ಸಮರ್ಥನೀಯತೆ, ಹೊಂದಾಣಿಕೆ, ಮತ್ತು ಉಪಯುಕ್ತತೆ ಇವೇ ಅಂಥ ತಾಂತ್ರಿಕ ಅವಶ್ಯಕತೆಗಳಾಗಿವೆ.
ಛಂದೋವಿಧಾನಗಳು (ಅಳತೆಗಳು) ಎಂಬುದಾಗಿ ಅನೇಕವೇಳೆ ಕರೆಯಲ್ಪಡುವ, ಆಗಿಂದಾಗ್ಗೆ-ಬಳಸಲ್ಪಡುವ ಅನೇಕ ತಂತ್ರಾಂಶ ಕ್ರಮಗಳು ಅಸ್ತಿತ್ವದಲ್ಲಿದ್ದು, ತಂತ್ರಾಂಶದ ಸ್ಥಿತಿಗತಿಯನ್ನು ನಿರ್ಣಯಿಸುವಲ್ಲಿ ಅಥವಾ ಪರೀಕ್ಷೆಯ ಸಮರ್ಪಕತೆಯನ್ನು ನಿರ್ಣಯಿಸುವಲ್ಲಿ ನೆರವಾಗಲೆಂದು ಅವನ್ನು ಬಳಸಲಾಗುತ್ತದೆ.
ಪರೀಕ್ಷಾ ಕೃತಕವಸ್ತುಗಳು
ತಂತ್ರಾಂಶ ಪರೀಕ್ಷಾ ಪ್ರಕ್ರಿಯೆಯು ಹಲವಾರು ಕೃತಕವಸ್ತುಗಳನ್ನು ಸೃಷ್ಟಿಸಬಲ್ಲದು.
ಪ್ರಮಾಣೀಕರಣಗಳು
ತಂತ್ರಾಂಶದ ಪರೀಕ್ಷಕರು ಮತ್ತು ಗುಣಮಟ್ಟ ಖಾತರಿಯ ಪರಿಣತರ ವೃತ್ತಿಪರ ಮಹತ್ವಾಕಾಂಕ್ಷೆಗಳನ್ನು ಬೆಂಬಲಿಸುವ ಸಲುವಾಗಿ ಹಲವಾರು ಪ್ರಮಾಣೀಕರಣದ ಕಾರ್ಯಸೂಚಿಗಳು ಚಾಲ್ತಿಯಲ್ಲಿವೆ. ತಂತ್ರಾಂಶವನ್ನು ಪರೀಕ್ಷಿಸುವುದಕ್ಕಿರುವ ಸಾಮರ್ಥ್ಯವನ್ನು ಅಭ್ಯರ್ಥಿಯು ನಿರೂಪಿಸಬೇಕು ಎಂಬುದಾಗಿ ಪ್ರಸಕ್ತವಾಗಿ ನೀಡಲ್ಪಟ್ಟ ಯಾವುದೇ ಪ್ರಮಾಣೀಕರಣವು ವಾಸ್ತವವಾಗಿ ಬಯಸುವುದಿಲ್ಲ. ವ್ಯಾಪಕವಾಗಿ ಅಂಗೀಕರಿಸಲ್ಪಟ್ಟ ಜ್ಞಾನದ ಘಟಕವೊಂದರ ಮೇಲೆ ಯಾವ ಪ್ರಮಾಣೀಕರಣವೂ ಆಧರಿತವಾಗಿಲ್ಲ. ಪರೀಕ್ಷಾ ಕ್ಷೇತ್ರವು ಪ್ರಮಾಣೀಕರಣಕ್ಕೆ ಸಂಬಂಧಿಸಿದಂತೆ ಸಿದ್ಧವಾಗಿಲ್ಲ ಎಂಬುದಾಗಿ ಕೆಲವರು ಘೋಷಿಸುವುದಕ್ಕೆ ಇದು ಕಾರಣವಾಗಿದೆ. ಸ್ವತಃ ಪ್ರಮಾಣೀಕರಣವೊಂದೇ ಓರ್ವ ವ್ಯಕ್ತಿಯ ಉತ್ಪಾದಕತೆ, ಆತನ ಪರಿಣತಿ, ಅಥವಾ ಪ್ರಾಯೋಗಿಕ ಜ್ಞಾನವನ್ನು ಅಳೆಯಲಾರದು, ಮತ್ತು ಓರ್ವ ಪರೀಕ್ಷಕನಾಗಿ ಆತ ಹೊಂದಿರುವ ಅರ್ಹತೆ, ಅಥವಾ ವೃತ್ತಿಪರತೆಯ ಕುರಿತಾಗಿ ಖಾತರಿ ನೀಡಲಾರದು.
ವಿವಾದ
ಕೆಲವೊಂದು ಪ್ರಮುಖವಾದ ತಂತ್ರಾಂಶ ಪರೀಕ್ಷಾ ವಿವಾದಗಳಲ್ಲಿ ಇವು ಸೇರಿವೆ:
ಬಾಹ್ಯ ಕೊಂಡಿಗಳು
ವರ್ಗ:ತಂತ್ರಾಂಶ ಪರೀಕ್ಷೆ ವರ್ಗ:ತಂತ್ರಾಂಶಗಳು ವರ್ಗ:ಮಾಹಿತಿ ತಂತ್ರಜ್ಞಾನ
Тестілеу
ಒಕ್ಕಲಿಗರ ಮದುವೆ
ಒಕ್ಕಲಿಗರ ಮದುವೆ
ಮಲೆನಾಡ ಒಕ್ಕಲಿಗರಲ್ಲಿ ಗಂಡು-ಹೆಣ್ಣು ಪರಸ್ಪರ ಒಪ್ಪಿ ಮದುವೆಯಾಗುವ ಸಂದರ್ಭಗಳಲ್ಲಿ ಸಂಗಾತಿಯ ಆಯ್ಕೆಯ ಜವಬ್ದಾರಿ ಕುಟುಂಬದ ಹಿರಿಯರ ಮೇಲಿರುತ್ತದೆ. ಸೋದರ ಮಾವನ ಮಗ ಅಥವಾ ಮಗಳನ್ನು ಮದುವೆಯಾಗುವ ಅವಕಾಶವಿದ್ದರೂ ಇತ್ತೀಚೆಗೆ ಹೊಸ ಸಂಬಂಧವನ್ನು ಹುಡುಕುವುದು ಹೆಚ್ಚಾಗಿದೆ. ಹುಡುಗಿ ಕಡೆಯವರು ಹುಡುಗರನ್ನು ಹುಡುಕಿಕೊಂಡು ಹೋಗುವುದೆ ರೂಢಿ. ಆನಂತರ ಗಂಡಿನ ಕಡೆಯವರು ಎತ್ತು, ಕೋಣ ಗಳನ್ನು ನೋಡುವ ನೆಪ ಮಾಡಿಕೊಂಡು ಹುಡುಗಿಯರ ಊರಿಗೆ ಹೋಗಿ ಹೆಣ್ಣಿನ ಬಗ್ಗೆ ತಿಳಿದುಕೊಳ್ಳುತ್ತಾರೆ. ‘ವರಸಾಮ್ಯ’ ಕಂಡುಬಂದರೆ ನಿಶ್ಚಯ ಮಾಡಿದ ದಿನ ಹೆಣ್ಣನವರ ಆಹ್ವಾನದ ಮೇರೆಗೆ ಗಂಡಿನ ಕಡೆಯಿಂದ ಒಂಭತ್ತು ಮಂಡಿ ವೀಳ್ಯದೆಲೆ, ಅಡಿಕೆ, ಹೂ, ಹಣ್ಣು, ಅರಿಶಿನ ಕುಂಕುಮ ಸಮೇತ ಮಂಗಳದ್ರವ್ಯದೊಂದಿಗೆ ಹೋಗಿ ಹೆಣ್ಣು ನೋಡುವುದು ಪದ್ಧತಿ. ಅದಕ್ಕಾಗಿ ಹೊರಡುವಾಗ ‘ಹಾದಿ ನಿಮಿತ್ತ' ನೋಡುತ್ತಾರೆ. ಅದು ಹೆಚ್ಚು ಕಡಿಮೆಯಾದರೆ ಹೋಗುವುದನ್ನು ರದ್ದು ಮಾಡುವುದು ಇದೆ. ಹಾದಿ ನಿಮಿತ್ತಗಳು ಶುಭವಾಗಿದ್ದರೆ ಹೆಣ್ಣಿನ ಮನೆಗೆ ಹೋಗಿ ಅವಳನ್ನು ನೋಡಿ ಅವಳ ಅಂಗಲಕ್ಷಣಗಳನ್ನು ತಿಳಿಯಲು ಸುಣ್ಣ ತರಲು ಹೇಳುವುದು, ಈರುಳ್ಳಿ ಸಿಪ್ಪೆಯ ಕಸ ಗುಡಿಸಲು ಹೇಳುವುದು-ಮುಂತಾದ ಪರೀಕ್ಷೆಗಳನ್ನು ನಡೆಸುತ್ತಾರೆ. ಹೆಣ್ಣು ಹಿಡಿಸಿತೆಂದರೆ ‘ಒಪ್ಪು ವೀಳ್ಯಕ್ಕೆ' ಬರುವುದಾಗಿ ತಿಳಿಸಿ ಹಿಂದಿರುತ್ತಾರೆ. ನಿಶ್ಶಿತ ದಿನದಂದು ಹೆಣ್ಣಿನ ಕಡೆಯವರು ಮನೆಯಲ್ಲಿ ಕೈ ಹಣತೆ ಹಚ್ಚಿ ನೆಂಟರಿಗಾಗಿ ಕಾಯುತ್ತಾರೆ. ಅದು ವರದಕ್ಷಿಣೆ ಕುರಿತು ಸಮಾಲೋಚನೆ ನಡೆಯುತ್ತದೆ. ಜತೆಗೆ ಗಂಡಿನವರು ಹೆಣ್ಣಿಗೆ ಕೊಡಬೇಕಾದ ಒಡವೆ ವಸ್ತುಗಳ ಮಾತುಕತೆಯೂ ನಡೆದು ಎರಡು ಕಡೆಯವರು ಒಂದು ಒಪ್ಪಂದಕ್ಕೆ ಬರುತ್ತಾರೆ. ಆನಂತರ ತಾರಾನೂಕೂಲ ಅಂದರೆ ಜಾತಕ ತಾಳೆಯಾಗದಿದ್ದರೆ ಎರಡು ಕಡೆಯವರು ನಡೆದುಕೊಳ್ಳುವ ದೇವರ ಸನ್ನಿಧಿಯಲ್ಲಿ ಪ್ರಸಾದ ತೆಗೆಸಿ ನೋಡುತ್ತಾರೆ. ಅಲ್ಲಿ ನಿರೀಕ್ಷಿಸಿದಂತೆ ಫಲ ದೊರೆತರೆ ಮುಂದಿನ ತಯಾರಿ ಮಾಡುತ್ತಾರೆ. ಗಂಡಿನ ತಂದೆ ಸಮ್ಮತಿಯ ಸೂಚಕವಾಗಿ ‘ಒಪ್ಪು ವೀಳ್ಯ’ ಸ್ವೀಕರಿಸುತ್ತಾನೆ. ಹೀಗೆ ಒಪ್ಪು ವೀಳ್ಯ ಸ್ವೀಕರಿಸಿದ ಮೇಲೆ ಆ ಹೆಣ್ಣನ್ನು ಬೇರೆಯವರಿಗೆ ಕೊಡುವಂತಿಲ್ಲ. ನಿಶ್ಚಯಿಸಿದ ಶುಭದಿನದಂದು ‘ನಿಶ್ಚಯದ ಮನೆಶಾಸ್ತ್ರ' ಅಥವಾ ಹೂ ಮುಡಿಸುವ ಶಾಸ್ತ್ರ ಜರಗುತ್ತದೆ. ಗಂಡಿನ ಮನೆಯಿಂದ ಕುಕ್ಕೆ, ವಾದ್ಯಗಳ ಸಮೇತ ಒಂದು ಸಣ್ಣ ದಿಬ್ಬಣದಷ್ಟು ಜನರು ಹೆಣ್ಣಿನ ಮನೆಗೆ ಹೋಗಿ ಹೆಣ್ಣಿಗೆ ಹೂ ಮುಡಿಸುವ ಶಾಸ್ತ್ರ ನೆರವೇರಿಸುತ್ತಾರೆ. ಅದೇ ದಿನ ಸೀಮೆ ಜೋಯಿಸರಿಂದ ಲಗ್ನಪತ್ರಿಕೆಯನ್ನು ಬರೆಸಲಾಗುತ್ತದೆ. ಮದುವೆಗೆ ಎಂಟು ದಿನದ ಮೊದಲು ಗಂಡು-ಹೆಣ್ಣನ್ನು ಅವರವರ ರಕ್ತ ಸಂಬಂಧಿಕರು ಕರೆದುಕೊಂಡು ಹೋಗಿ ‘ಕೋರೂಟ' ನೀಡಿ ಸತ್ಕರಿಸುವುದು ಮಲೆನಾಡ ಒಕ್ಕಲಿಗರಲ್ಲಿರುವ ಒಂದು ವಿಶಿಷ್ಟ್ಯ ಸಂಪ್ರದಾಯವಾಗಿದೆ. ಮದುವೆಯ ಮೊದಲ ದಿನ ‘ಚಪ್ಪರ ಶಾಸ್ತ್ರ’ ನಡೆಸುತ್ತಾರೆ ಗಂಡು ಮತ್ತು ಹೆಣ್ಣಿನ ಮನೆಗಳಲ್ಲಿ ಆಯಾ ಸೀಮೆಯ ಮಾದಿಗರು ಹನ್ನೆರಡು ಕಂಬಗಳನ್ನು ನೆಟ್ಟು ಹಸಿರು ಚಪ್ಪರ ಹಾಕುತ್ತಾರೆ. ಅದನ್ನು ತುಂಡೆ ತೋರಣದಿಂದ ಅಲಂಕರಿಸುತ್ತಾರೆ.ಆನಂತರ ನೀಮೆ ಮಡಿವಾಳನು ಚಪ್ಪರದ ಕೆಲಛಾವಣಿಯನ್ನು ಬಿಳಿವಸ್ತ್ರದಿಂದ ಮುಚ್ಚುವ ಮೇಲ್ಕಟ್ಟನ್ನು ಕಟ್ಟಿಕೊಡುತ್ತಾನೆ.ಅನಂತರ ಮದುಮಗಳು ಶಾಸ್ತ್ರದ ಭತ್ತಕುಟ್ಟಿ ದೇವತಾಕಾರ್ಯಗಳನ್ನು ನೆರವೇರಿಸುತ್ತಾರೆ.
ದೇವರೂಟಕ್ಕೆ ಹೊಸ ಗಡಿಗಡುಗೆಯಲ್ಲಿ ಹೊಸ ನೀರನ್ನು ತರಬೇಕು.ಇಲ್ಲಿಂದ ಶಾಸ್ತ್ರದ ಆರಂಭವಾಗುತ್ತದೆ.ಮುತ್ತೈದೆಯರು ಉಡಿ ತುಂಬಿಕೊಂಡು ಪ್ರತಿಯೊಂದು ಶಾಸ್ತ್ರಕಾರ್ಯದಲ್ಲಿ ಸೋಬಾನೆ ಹಾಡುತ್ತಾರೆ.ಸೋಬಾನೆಯಿಲ್ಲದ ಮದುವೆ ಅಮಂಗಳಕರ ಎಂಬ ಭಾವನೆ ಜನಜನಿತವಾಗಿದೆ.ಸೋಬಾನೆ ಹಾಡು ಮತ್ತು ಮದುವೆ ಕಳಸ ಎರಡಕ್ಕೂ ತುಂಬ ಮಹತ್ವವಿದೆ.
ದೇವರೂೀಟದ ಕಾರ್ಯಕ್ರಮ ಮುಗಿದ ಮೇಲೆ ಹೆಣ್ಣಿನ ಮನೆಗೆ ಹೋಗುವ ಸಿಧ್ಧತೆ ನಡೆಯುತ್ತದೆ.ಹಿರಿಯ ಮುತ್ತೈದೆಯರು ಸೋಬಾನೆ ಹಾಡುತ್ತ ಹೆಣ್ಣಿನ ಮನೆಗೆ ಕೊಂಡೊಯ್ಯವ ಮಾತಿನಕುಕ್ಕೆ,ಸಾಲಾವಳಿ ಕುಕ್ಕೆ ಮತ್ತು ಕಡೇದ ಬಟ್ಟಲುಗಳಿಗೆ ಧಾರಕಾರ್ಯ ನಿರ್ವಹಿಸಲು ಬೇಕಾಗುವ ನಾನಾ ವಿಧದ ವಸ್ತು ಪದಾರ್ಥಗಳನ್ನು ತುಂಬಿಸಿಡುತ್ತಾರೆ.ಹನ್ನೆರಡು ಬೇರೆ ಬೇರೆ ಗಾತ್ರದ ಕುಂಭಗಳಿಗೆ ಬಗೆ ಬಗೆಯ ಪದಾರ್ಥಗಳನ್ನು ತುಂಬಿ ಕೀಲೂ ಹೂಡುತ್ತಾನೆ ಕುಂಬಾರ .ನವದಂಪತಿಗಳು ತಮ್ಮ ಹೊಸ ದಾಂಪತ್ಯ ಜೀವನದಲ್ಲಿ ಯಾವ ಪದಾರ್ಥಗಳಿಗೂ ಪರದಡದಿರಲಿ ಎಂಬುದೇ ಇದರ ಸಂಕೇತ.ಧಾರೆ ಮಂಡಪದ ಸುತ್ತಲೂ ಬಣ್ಣ ಬಣ್ಣದ ಗಡಿಗೆಗಳನ್ನು ಸಾಲಾಗಿ ಜೋಡಿಸಿಟ್ಟು ಹಸಿನೂಲು ಸುತ್ತುವುದು ನಗೋಲಿ ಶಾಸ್ತ್ರವನ್ನು ನಿರ್ವಹಿಸುವುದಕ್ಕಾಗಿ.
ಮದುವೆಯ ದಿನ ಬೆಳಗಿನ ಜಾವದಲ್ಲಿ ಮದುಮಗ ಮತ್ತು ಮದುಮಗಳ ಕೊರಳಿಗೆ ಪ್ರೀತಿಯ ಬಂಧುಗಳು ತಂತಮ್ಮ ಚಿನ್ನದ ಕಂಠೀಹಾರಗಳನ್ನು  ಹಾಕುವುದುವಾಡಿಕೆಯಾಗಿದೆ.ಮದುಮಗಳು ಕೈಕಾಳುಗಳಿಗೆ ಮಿಂಚು ಉಂಗುರ ಧರಿಸಿ ವಾದಗಯಗಳು ಮೊಳಗುತಿದ್ದಾಗ ಸೀಮೆಯ ಮಾದರ ತಂದುಕೊಟ್ಟ ಹಾಲುಗಂಬವನ್ನು ತುಳಸಿಕಟ್ಟೆಯ ಬಲಭಾಗದಲ್ಲಿ ನಡಬೇಕು. ಈ ಶಾಸ್ತ್ರ ಮುಗಿದ ಮೇಲೆ ಮದುಮಗ ‘ಬಿನ್ನಾಣ ಶಾಸ್ತ್ರ' ಮಾಡಿಸಿಕೊಳ್ಳಬೇಕು. ‘ಭಿನ್ನಾಣಿ'( ಕ್ಷೌರಿಕಗೆ ಅಕ್ಕಿ,ವೀಳ್ಯದೆಲೆ,ಚಕ್ರ) ಸಲ್ಲಿಸಿ' ಎಣ್ಣೆ ಅರಿಸಿನ ಶಾಸ್ತ್ರಕ್ಕೆ ಹೋಗಬೇಕು.
ಮದುಮಗನ ವೇಷಭೂಷನ ಸಾಂಪ್ರದಾಯಿಕ ,ಆದರೆ ವಿಶಿಷ್ಟ ಬಗೆಯವು.ಅವನನ್ನು ಒಂದು ಅತ್ತಿ ಮಣೆಯ ಮೇಲೆ ನಿಲ್ಲಿಸಿ ಹೊಸ ಪಂಚೆಯ ಕಾಸೆ ಹಾಕುತ್ತಾರೆ.ಅಂಗಿ,ಕೋಟು ತೊಡಿಸುತ್ತಾರೆ.ತಲೆಗೆ ಜರಿಪೇಟ ಸುತ್ತಿ ಬಾಸಿಂಗ ಸೂಡುತ್ತಾರೆ.ಕೊರಳಿಗೆ ತಾಳ್ಬಂದೀಸರ ಮತ್ತು ಇತರ ಬಗೆಯ ಚಿನ್ನದ ಸರಗಳನ್ನು ಹಾಕುತ್ತಾರೆ .ಹೀಗೆ ಸರ್ವಾಲಂಕೃತನಾದ ಮದುಮಗ ಹಸೆಶಾಸ್ತ್ರ ಮುಗಿಸಿ ‘ಮುಯ್ಯಿ'ಗೆ ಕೂರಬೇಕು.
ಅನಂತರ ಎತ್ತಿನ ಬಂಡಿಯೊ,ದಂಡಿಗೆಯೊ ಅಥವಾ ಯಾವುದಾದರೊಂದು ವಾಹನದ ಮೇಲೆ ಮದುಮಗನನ್ನು ಕೂರಿಸಿ ಕುಕ್ಕೆ,ವಾದ್ಯ ಸಮೇತ ದಿಬ್ಬಣ ಹೆಣ್ಣಿನ ಮನೆಗೆ ಹೊರಡುತ್ತದೆ.ಗಂಡಿನ ಸೋದರಿಯ ಕುಕ್ಕೆಗಳನ್ನು ಹೊತ್ತು ನಡೆಯುತ್ತಾರೆ.ದೂರ ದೂರ ಸಂಬಂಧ ನಡೆಸುವುದು ಸಾಮಾನ್ಯವಾದ್ದರಿಂದ ಸಾಲು ಬಂಡಿಗಳ ದಿಬ್ಬಣವೆ ಹೆಚ್ಚು ಜನಪ್ರಿಯವಾಗಿದೆ.
ಇದೇ ರೀತಿ ಹೆಣ್ನಿನ ಮನೆಯಲ್ಲಿ ಹೆಣ್ಣಿನ ಅಲಂಕಾರದ ತಯಾರಿ'ಹಸೆ ತೂಗುವ ಶಾಸ್ತ್ರ'ದಿಂದ ಆರಂಭವಾಗುತ್ತದೆ.ಒಂದು ತೆಂಗಿನಕಾಯಿ,ಒಂದು ಚಿಪ್ಪು ಬಾಳೆಹಣ್ಣು, ಒಂದು ಮಾವಿನ ತುಂಡೆ ಮತ್ತು ಇತರ ಮಂಗಳ ದ್ರವ್ಯಗಳನ್ನು ಒಂದು ಹೊಸ ಜಮಖಾನೆಯಲ್ಲಿಟ್ಟು ಅದರ ನಾಲ್ಕು ಮೂಲೆಗಳನ್ನು ಹೆಣ್ಣು ಸೇರಿಕೊಂಡಂತೆ ಒಟ್ಟು ಈದು ಜನರು ಸೇರಿ ತೂಗಬೇಕು.ಅಣಂತರ ಹೆಣ್ಣು ಅದಕ್ಕೆ ನಮಸ್ಕರಿಸಿ ಅದರ ಮೇಲೆ ಕೂತು ಅಳಂಕಾರ ಮಾಡಿಸಿಕೊಳ್ಳಬೇಕು.ಧಾರೆ ಸೀರೆ,ರವಕೆಗಳನ್ನು ತೊಡಿಸಿ ಜಡೆಗೆ ಜಡೆ ಬಂಗಾರ,ಕೊರಳಿಗೆ ಮೋಹನ ಮಾಲೆ ,ಕಾಲಿಗೆ ಗೆಜ್ಜೆ,ಬೆರಳುಗಳಿಗೆ ಉಂಗುರ ಮುಂತಾದವುಗಳನ್ನು ತೊಡಿಸಿ,ಅಳಂಕರಿಸಿ ಬಾಸಿಂಗ ಸೂಡುತ್ತಾರೆ.ಅನಂತರ ಮಡಿಲು ತುಂಬಿಸುತ್ತಾರೆ.ಹೀಗೆ ಧಾರೆಗೆ ಒಯ್ಯಲು ಅವಳನ್ನು ಸಿಧ್ಧ ಪಡಿಸಿ ನಿಲ್ಲಿಸುತ್ತಾರೆ.
ಧಾರೆಯ ಮುಹೂರ್ತ ಸನ್ನಿಹಿತವಾದಾಗ ‘ಬಲಗೋಡೆಯ' ಮದುಮಗನನ್ನು ಧಾರೆ ಮಂಟಪಕ್ಕೆ ಕರೆತಂದು ‘ಮೆಟ್ಟಕ್ಕಿ'ಸಿಬ್ಬಲದ ಮೇಲೆ ನಿಲ್ಲಿಸುತ್ತಾರೆ. ಧಾರೆ ಮುಗಿದ ಮೇಲೆ ಗಂಡು-ಹೆಣ್ಣಿನ ಮೇಲೆ ಸಲುಗೆ ಬೆಳೆಯುವುದಕ್ಕಾಗಿ ಪಾದ ತೊಳೆಯುವ ಶಾಸ್ತ್ರ,ಹಸೆ ಕೂರಿಸುವ ಶಾಸ್ತ್ರ ಇತ್ಯಾದಿ ನಡೆಯುತ್ತದೆ.
ದಿಬ್ಬಣ ಹಿಂದಿರುಗಿದ ಮೇಲೂ ಕೆಲವುಶಾಸ್ತ್ರಗಳು ನಡೆಯುತ್ತದೆ.ಅಕ್ಕಿಯಲ್ಲಿ ಚಿನ್ನದ ಉಂಗುರ ಹುದುಗಿಟ್ಟು ಹುಡುಕಾಡಿಸುವ ಶಾಸ್ತ್ರವಿರುತ್ತದೆ.ಆನಂತರ ಓಕುಳಿ ಆಟ ಮುಂತಾದವುಗಳನ್ನ ಆಡಿಸುತ್ತಾರೆ. ಈ ಆಟಗಳಲ್ಲಿ ಗೆದ್ದವರು ಸೋತವರ ಮೇಲೆ ಪೂರ್ಣ ಹತೋಟಿ ಸಾಧಿಸುತ್ತಾರೆ ಎಂಬ ನಂಬಿಕೆಯಿದೆ.ಕೊನೆಗೆ'ಹಿಟ್ಟಿಕ್ಕಿಸುವ ಶಾಸ್ತ್ರ ನಡೆಸಲಾಗುತ್ತದೆ.
ಮಾರನೆ ದಿನ ಹೆಣ್ಣು ನಸುಕಿಗೆ ಎದ್ದು ಗಂಡನ ಮನೆಯ ಅಡಿಗೆ ಪಾತ್ರೆಗಳನ್ನು ತೊಳೆದು ಅನಂತರ ಮಜ್ಜಿಗೆ ಕಡೆದು ಬೆಣ್ಣೆ ತೆಗೆಯಬೇಕು.ಬಳಿಕ ಮನೆಯ ಸಸಿಗಳಿಗೆ ನೀರು ಹೊತ್ತು ಹಾಕಬೇಕು.ಕುಡಿಯಲು ಮತ್ತು ಅಡುಗೆ ಮಾಡಲು ಹೊಸ ಕುಂಭಗಳಲ್ಲಿ ಹೊಸ ನೀರು ಹೊತ್ತು ತರಬೇಕು.ಇದಕ್ಕೆ ‘ತುಂಬು ನೀರು ಹೊರಿಸುವ ಶಾಸ್ತ್ರ' ಎನ್ನುತ್ತಾರೆ. ಹೀಗೆ ಒಕ್ಕಲಿಗರ ಮದುವೆಯ ಸಂಭ್ರಮ ಸತ್ಕಾರಗಳು ಒಂದು ವರ್ಷದ ತನಕ ನಡೆಯುತ್ತ ಇರುತ್ತದೆ.
ಉಲ್ಲೇಖ
ಭಾರತೀಯ ವಿವಾಹ ಸಂಸ್ಕಾರ-ಮಾ.ಭ.ಪೆರ್ಲ. (ಪುಟ-115)
ಪ್ರೇಮಾಗ್ನಿ
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು ಪ್ರೇಮಾಗ್ನಿ, ಟಿ.ಎಸ್.ನಾಗಾಭರಣ ನಿರ್ದೇಶನ ಮತ್ತು ವಿ.ವರ್ಗೀಸ್ ನಿರ್ಮಾಪಣ ಮಾಡಿರುವ ೧೯೮೯ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಹಂಸಲೇಖ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಅರ್ಜುನ್ ಸರ್ಜಾ, ತಾರ ಮತ್ತು ಖುಷ್ಬು ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ದಿಸ್ಪುರ್
-->
ದಿಸ್ಪುರ್ ಇದು ಅಸ್ಸಾಂ ರಾಜ್ಯದ ರಾಜಧಾನಿ.ಇದರ ಮೊದಲು ಗುವಾಹಾಟಿ ರಾಜಧಾನಿಯಾಗಿತ್ತು.
ವರ್ಗ: ಭಾರತದ ಪಟ್ಟಣಗಳು ವರ್ಗ:ಅಸ್ಸಾಂ
ಸಿಲ್ವಾಸ
ಸಿಲ್ವಾಸ ಇದು ದಾದ್ರಾ ಮತ್ತು ನಗರ್ ಹವೇಲಿ ಕೇಂದ್ರಾಡಳಿತ ಪ್ರದೇಶದ ರಾಜಧಾನಿ.
ವರ್ಗ:ಭಾರತದ ಪಟ್ಟಣಗಳು
ಆಂಧ್ರಪ್ರದೇಶ ಎಕ್ಸ್ಪ್ರೆಸ್
ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ಹೈದರಾಬಾದ್ ಮತ್ತು ದಹಲಿ ನಡುವೆ ನಡೆಯುವ ಒಂದು ಸೂಪರ್ಫಾಸ್ಟ್ ದಕ್ಷಿಣ ಕೇಂದ್ರೀಯ ರೈಲ್ವೆ ರೈಲು. ಇದು ದಹಲಿ ತಲುಪುವ ಮೊದಲು ಮಹಾರಾಷ್ಟ್ರ, ಮಧ್ಯಪ್ರದೇಶ ರಾಜ್ಯಗಳ ಮೂಲಕ ಹಾದುಹೋಗುವ ಅಂತರವನ್ನು ಸುಮಾರು 27 ಗಂಟೆ ತೆಗೆದುಕೊಳ್ಳುವ, ದೈನಂದಿನ ಕಾರ್ಯನಿರ್ವಹಿಸುತ್ತದೆ. ಭಾರತೀಯ ರೈಲ್ವೆ ಹೈದರಾಬಾದ್-ದಹಲಿ ರನ್ ಸೇವೆಗೆ ಸಂಖ್ಯೆ 12723 ಹಂಚಿದೆ, ಮತ್ತು ದಹಲಿ-ಹೈದರಾಬಾದ್ ರನ್ ಸೇವೆ ಸಂಖ್ಯೆ 12724 ಮಾಡಿದೆ. ಎ ರೈಲು ಸೇವೆ ಮೊದಲ 1976 ರಲ್ಲಿ ಮಧು ದಂಡವತೆ ನಿಯೋಜಿಸಿದ್ದರು. ಹೆಸರು ಬದಲಾವಣೆ ಆಂಧ್ರಪ್ರದೇಶದ ಇಬ್ಭಾಗಿಸುವಿಕೆಯ ನಂತರ, ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ತೆಲಂಗಾಣದಿಂದ ಸಾಗುತ್ತದೆ ಮತ್ತು ಇದರಿಂದಾಗಿಯೇ ರೈಲು ಹೆಸರು ತೆಲಂಗಾಣ ಎಕ್ಸ್ಪ್ರೆಸ್ ಮರುಹೆಸರಿಸಲಾಗುವುದು ಎ ಹೆಸರು15 ನವೆಂಬರ್ 2015 ಇಂದ ಜಾರಿಗೆ ಬರುವುದು ವಿಜಯವಾಡ ಮೂಲಕ ವಿಶಾಖಪಟ್ಟಣಂ-ದೆಹಲಿ ಗೆ ಹೋಗುವ ರೈಲಿಗೆ ಎಪಿ ಎಕ್ಸ್ಪ್ರೆಸ್ ಎಂದು ಕರೆಯಲಾಗಿದೆ.
ಉಲ್ಲೇಖಗಳು
ವರ್ಗ:ಭಾರತ
ಲವ್ ಮಾಡಿ ನೋಡು
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು ಲವ್ ಮಾಡಿ ನೋಡು, ಸುಬ್ರಮಣ್ಯ ನಿರ್ದೇಶನ ಮತ್ತು ಎ.ಸುಬ್ರಹ್ಮಣ್ಯನ್ ನಿರ್ಮಾಣ ಮಾಡಿರುವ ೧೯೮೯ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಎಲ್.ವೈದ್ಯನಾಥನ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಕಾಶೀನಾಥ್  ಮತ್ತು ಶ್ರೀಲತಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಥೋರಿಯಮ್
thumb ಥೋರಿಯಮ್ ಒಂದು ಮೂಲಧಾತು ಲೋಹ. ಇದು ವಿಕಿರಣಶೀಲ ಮೂಲವಸ್ತು. ಇದು ಬೆಳ್ಳಿಯಂತೆ ಬಿಳಿಬಣ್ಣದ ಮೆದುವಾದ ಲೋಹ. ಇದಕ್ಕೆ ಹನ್ನೆರಡು ಐಸೋಟೋಪ್‍ಗಳು ಇವೆ. ಥೋರಿಯಮ್‍ನ್ನು ನ್ಯೂಟ್ರಾನ್‍ಗಳಿಂದ ತಾಡಿಸಿ(bombard)ದಾಗ ಅಣುಬಾಂಬುಗಳ ತಯಾರಿಕೆ, ಅಣುವಿದ್ಯುತ್ ಸ್ಥಾವರಗಳಲ್ಲಿ ಬಳಸುವ ಯುರೇನಿಯಮ್ -೨೩೩ ಆಗಿ ಪರಿವರ್ತಿತವಾಗುತ್ತದೆ. ಇದು ಕೆಲವು ಗಟ್ಟಿಯಾದ ಸಂಯುಕ್ತಗಳ ತಯಾರಿಕೆಯಲ್ಲಿಯೂ ಬಳಕೆಯಾಗುತ್ತದೆ.
ಇದರ ಪ್ರತೀಕ Th; ಪರಮಾಣು ಸಂಖ್ಯೆ 90 ಪರಮಾಣು ತೂಕ 232.38. ಎಲೆಕ್ಟ್ರಾನಿಕ್ ವಿನ್ಯಾಸ 1s2 2s2 2p6 3s2 3p6 3d10 4s2 4p6 4d10 4f14 5s2 5p6 5d10 6s2 6p6 6d2 7s2. 232Th ವಿಕಿರಣಪಟು ವಸ್ತು. ಇದರ ಅರ್ಧಾಯು 1.39 x 1010 ವರ್ಷಗಳು. ಥೋರಿಯಮ್ಮನ್ನು ವಿರಳ ಭಸ್ಮಧಾತುಗಳ ಗುಂಪಿಗೆ ಸೇರಿಸಬಹುದು. ಈ ಧಾತುವನ್ನು 1825 ರಲ್ಲಿ ಜೆ. ಜೆ. ಬರ್ಜ಼ೀಲಿಯಸ್ ಎಂಬಾತ ಆವಿಷ್ಕರಿಸಿದ. ಸ್ಕಾಂಡಿನೇವಿಯದ ಯುದ್ಧದೇವತೆ ಥಾರ್‌ನ ಹೆಸರ ಮೇಲೆ ಇದಕ್ಕೆ ಥೋರಿಯಮ್ ಎಂದು ಹೆಸರಿಡಲಾಯಿತು.
ಲಭ್ಯತೆ
ಪ್ರಕೃತಿಯಲ್ಲಿ ಥೋರಿಯಮ್ ಸಿಲಿಕೇಟ್ (ThSiO4), ಥೋರಿಯಮ್ ಆಕ್ಸೈಡ್ (ThO2) ಮತ್ತು ಥೋರಿಯನೈಟ್ (ಯುರೇನಿಯಮ್ ಆಕ್ಸೈಡ್ ಮತ್ತು ಥೋರಿಯಮ್ ಆಕ್ಸೈಡುಗಳ ಮಿಶ್ರಣ) ರೂಪಗಳಲ್ಲಿ ದೊರೆಯುತ್ತದೆ. ಇನ್ನೂ ಹಲವಾರು ಖನಿಜಗಳಲ್ಲಿ ಥೋರಿಯಮ್ ಇದ್ದರೂ ಅವುಗಳಲ್ಲಿ ಈ ಧಾತುವಿನ ಪ್ರಮಾಣ ಕಡಿಮೆ ಇರುವುದರಿಂದ ಅವುಗಳಿಗೆ ಕೈಗಾರಿಕಾ ಪ್ರಾಮುಖ್ಯ ಇಲ್ಲ.
ಸಾರೀಕರಣ (ಎಕ್ಸ್‌ಟ್ರಾಕ್ಷನ್)
ಮೊನಜ಼ೈಟ್‌ನಿಂದ ಥೋರಿಯಮನ್ನು ಸಾರೀಕರಿಸುವುದು ಸ್ವಲ್ಪ ಕಷ್ಟವಾದ ಕೆಲಸ. ಮೊದಲು ಮೋನಜ಼ೈಟಿನಲ್ಲಿರುವ ಥೊರಿಯಮ್ ಆಕ್ಸೈಡನ್ನು (ಥೋರಿಯ) ಸೀರಿಯಮ್ ಮತ್ತು ಇತರ ವಿರಳ ಭೂಸ್ಮಧಾತು ಫಾಸ್ಫೇಟುಗಳು ಮತ್ತು ಹೆಚ್ಚಿನ ಅಂಶದಲ್ಲಿರುವ ಸಿಲಿಕ (SiO2), ಕ್ಯಾಲ್ಸಿಯಮ್ ಆಕ್ಸೈಡ್ (CaO) ಮತ್ತು ಕಬ್ಬಿಣದ ಆಕ್ಸೈಡುಗಳಿಂದ ಬೇರ್ಪಡಿಸಬೇಕು. ಕೆಲವು ಮೋನಜ಼ೈಟ್ ಅದುರುಗಳಲ್ಲಿ ಸೀರಿಯಮ್ ಆಕ್ಸೈಡ್ 40% ರಿಂದ 50%ವರೆಗೂ, ರಂಜಕ (P2O5 ರೂಪದಲ್ಲಿ) 20% ರಿಂದ 25%ವರೆಗೂ ಇವೆ. ಥೋರಿಯಮ್ ಸಾರೀಕರಣದ ಒಂದು ವಿಧಾನದಲ್ಲಿ ಮೋನಜ಼ೈಟ್ ಮರಳನ್ನು ಸೋಡಿಯಮ್ ಹೈಡ್ರಾಕ್ಸೈಡ್ ದ್ರಾವಣದಲ್ಲಿ ಅರಗಿಸಿ ಲೀನವಾಗದ ಲೋಹಗಳ ಹೈಡ್ರಾಕ್ಸೈಡುಗಳ ಒತ್ತರವನ್ನು ಬೇರ್ಪಡಿಸುತ್ತಾರೆ. ಈ ಒತ್ತರವನ್ನು ಹೈಡ್ರೋಕ್ಲೋರಿಕ್ ಆಮ್ಲದಲ್ಲಿ ಕರಗಿಸಿ ದ್ರಾವಣದ pH ಅನ್ನು 5.8ಕ್ಕೆ ಸಮವಾಗಿಸಿದರೆ ಎಲ್ಲ ಥೋರಿಯಮ್, ಯುರೇನಿಯಮ್ ಮತ್ತು ಸುಮಾರು 3% ಲ್ಯಾಂತನಮ್ ಗುಂಪಿನ ಲೋಹಗಳು ಹೈಡ್ರಾಕ್ಸೈಡ್ ಒತ್ತರ ರೂಪದಲ್ಲಿ ಬರುತ್ತದೆ. ಆಮೇಲೆ ಈ ಹೈಡ್ರಾಕ್ಸೈಡುಗಳ ಒತ್ತರವನ್ನು 6M ಹೈಡ್ರೋಕ್ಲೋರಿಕ್ ಆಮ್ಲದಲ್ಲಿ ಕರಗಿಸಿ ಟ್ರೈಬ್ಯೂಟೈಲ್ ಫಾಸ್ಫೇಟ್ ಜೊತೆಯಲ್ಲಿ ಸಾರೀಕರಿಸಿದರೆ ಥೋರಿಯಮ್ ಕ್ಲೋರೈಡ್ ಈ ಆರ್ಗ್ಯಾನಿಕ್ ಪದರದಲ್ಲಿ ಸೇರಿಕೊಳ್ಳುತ್ತದೆ. ಜ಼ಿಂಕ್ ಕ್ಲೋರೈಡನ್ನು ಅಭಿವಾಹವಾಗಿ (ಫ್ಲಕ್ಸ್) ಉಪಯೋಗಿಸಿ ಥೋರಿಯಮ್ ಟೆಟ್ರಫ್ಲೂರೈಡ್‌ನ್ನು (ThF4) ಕ್ಯಾಲ್ಸಿಯಮ್ ಲೋಹದಿಂದ ಅಪಕರ್ಷಿಸಿ ಅಥವಾ ThO2 ಅಥವಾ ThCl4 ನ್ನು ಕ್ಯಾಲ್ಸಿಯಮ್, ಮೆಗ್ನೀಸಿಯಮ್ ಅಥವಾ ಸೋಡಿಯಮ್ ಲೋಹಗಳಿಂದ ಅಪಕರ್ಷಿಸಿ ಥೋರಿಯಮ್ ಲೋಹವನ್ನು ತಯಾರಿಸಬಹುದು. ಇನ್ನೊಂದು ವಿಧಾನವೆಂದರೆ, ThF4, ಪೊಟ್ಯಾಸಿಯಮ್ ಸಯನೈಡ್ (KCN) ಮತ್ತು ಸೋಡಿಯಮ್ ಕ್ಲೋರೈಡ್ ಮಿಶ್ರಣವನ್ನು ವಿದ್ಯುತ್ ವಿಭಜನೆಗೆ ಒಳಪಡಿಸುವುದು. ಅತಿಶುದ್ಧ ಥೋರಿಯಮ್ಮಿನ ಆವಶ್ಯಕತೆಯಿದ್ದಲ್ಲಿ ಥೊರಿಯಮ್ ಅಯೊಡೈಡ್ (ThI4) ಆವಿಯನ್ನು ಜ್ವಲಿಸುತ್ತಿರುವ ತಂತುವಿನ ಮೇಲೆ ಹಾಯಿಸಿ ಉಷ್ಣೀಯ ವಿಸಂಯೋಜನೆಗೆ ಒಳಪಡಿಸಬೇಕು.
ಭೌತ ಮತ್ತು ರಾಸಾಯನಿಕ ಗುಣಗಳು ಮತ್ತು ಪ್ರಮುಖ ಸಂಯುಕ್ತಗಳು
ಥೋರಿಯಮ್ ಲೋಹದ ದ್ರವನಬಿಂದು 17500 ಸೆ. ನ ಸಮೀಪ ಉಂಟು. ಕುದಿಬಿಂದು ಸುಮಾರು 45000 ಸೆ. ವಿಶಿಷ್ಟ ಸಾಂದ್ರತೆ ಸುಮಾರು 11.7; ಹೊಸದಾಗಿ ಕತ್ತರಿಸಿದಾಗ ಈ ಲೋಹ ಬೆಳ್ಳಿಯಂತೆ ಬೆಳ್ಳಗೆ ಹೊಳೆಯುತ್ತದೆ. ಆದರೆ ವಾಯುವಿಗೆ ಒಡ್ಡಿದಾಗ ಬೂದು ಅಥವಾ ಕಪ್ಪು ಬಣ್ಣಕ್ಕೆ ತಿರುಗುತ್ತದೆ. ತಗಡಿನ ರೂಪದಲ್ಲಿದ್ದಾಗ ಥೋರಿಯಮ್ ತನ್ನ ಲೋಹಕಾಂತಿಯನ್ನು ಬಹಳ ವರ್ಷಗಳವರೆಗೂ ಕಾಪಾಡಿಕೊಳ್ಳುತ್ತದೆ. ಈ ಲೋಹದ ಆಕರ್ಷಕ ಸಾಮರ್ಥ್ಯ (ಟೆನ್ಸೈಲ್ ಸ್ಟ್ರೆಂತ್) ಕಮ್ಮಿ ಇರುವುದರಿಂದ ಇದನ್ನು ತಂತಿರೂಪಕ್ಕೆ ಎಳೆಯುವುದು ಕಷ್ಟವಾಗುತ್ತದೆ. ಲೋಹವನ್ನು ಕಾಸಿ ಗಡಸು ಮಾಡಬಹುದು. ಅನ್ನೀಲನದಿಂದ ಲೋಹವನ್ನು ಹದಮಾಡಬೇಕಾದರೆ ಇದನ್ನು 8000 C. ನಿಂದ 10000 C. ಉಷ್ಣತೆಗೆ ಕಾಸಿ ತಣಿಸಬೇಕಾಗುವುದು. ಥೋರಿಯಮ್ ಲೋಹಕ್ಕೆ ಭಿದುರತೆ ಒದಗಲು ಅದರಲ್ಲಿ ಕರಗಿರುವ ಇಂಗಾಲವೇ ಕಾರಣ. ಇದು ಲೋಹದ ಸ್ಫಟಿಕಜಾಲವನ್ನು ಹಿಗ್ಗಿಸಿ ಅದಕ್ಕೆ ಭಿದುರತೆಯನ್ನು ನೀಡುತ್ತದೆ. ಥೋರಿಯಮ್ ಪುಡಿ ವಾಯುವಿನಲ್ಲಿ ತಕ್ಕಮಟ್ಟಿಗೆ ಸ್ಥಿರವಾಗಿರುವುದು. ಆದರೆ ಇದರಲ್ಲಿ ಸ್ವಯಂಪ್ರೇರಿತ ದಹನ ಕೆಲವು ಬಾರಿ ಕಂಡಿರುವುದರಿಂದ ಲೋಹವನ್ನು ಹೆಚ್ಚಿನ ಪ್ರಮಾಣದಲ್ಲಿ ಶೇಖರಿಸಿಡುವುದು ಅಪಾಯಕರ. ಥೋರಿಯಮ್ ಘನ ಹೆಚ್ಚಿನ ಉಷ್ಣತೆಗಳಲ್ಲಾಗಲಿ ವಾಯುವಿನಲ್ಲಾಗಲಿ ಸುಲಭವಾಗಿ ಉತ್ಕರ್ಷಣೆ ಹೊಂದುವುದಿಲ್ಲ. ಆದರೆ ಅಧಿಕೋಷ್ಣತೆಯಲ್ಲಿ ಇರುವ ನೀರಾವಿಯನ್ನು ಉಪಯೋಗಿಸಿದಾಗ ರಾಸಾಯನಿಕ ಕ್ರಿಯೆ ನಡೆದು ಉತ್ಕರ್ಷಣೆ ಹೊಂದುತ್ತದೆ. ಕುದಿಯುವ ನೀರು, 2500 C. ಉಷ್ಣತೆಯಲ್ಲಿ ಇರುವ ಆಕ್ಸಿಜನ್, 8000 C. ನಲ್ಲಿರುವ ನೈಟ್ರೋಜನ್ನುಗಳ ಜೊತೆ ಥೋರಿಯಮ್ ರಾಸಾಯನಿಕ ಕ್ರಿಯೆಗೆ ಒಳಪಡುತ್ತದೆ. ಸಾರರಿಕ್ತ ಹೈಡ್ರೋಫ್ಲೋರಿಕ್ ನೈಟ್ರಿಕ್ ಮತ್ತು ಸಲ್ಫೂರಿಕ್ ಆಮ್ಲಗಳು ಮತ್ತು ಸಾರ ಫಾಸ್ಫಾರಿಕ್ ಮತ್ತು ಹೈಡ್ರೋಕ್ಲೋರಿಕ್ ಆಮ್ಲಗಳು ಥೋರಿಯಮ್ಮಿನೊಡನೆ ಅತಿ ನಿಧಾನವಾಗಿ ರಾಸಾಯನಿಕ ಕ್ರಿಯೆ ಹೊಂದುತ್ತದೆ. ಪ್ರಬಲ ನೈಟ್ರಿಕ್ ಆಮ್ಲವನ್ನು ಉಪಯೋಗಿಸಿದರೆ ಲೋಹ ಮಂದಪಟುವಾಗುತ್ತದೆ. ಹೈಡ್ರೋಕ್ಲೋರಿಕ್ ಆಮ್ಲವನ್ನು ಉಪಯೋಗಿಸಿದರೆ ಸುಮಾರು 25% ಲೋಹ ವಿಲೀನವಾಗದೆ ಕಪ್ಪು ಘನವಾಗಿ ಪರಿವರ್ತನೆ ಹೊಂದುತ್ತದೆ. ಇದು ಲೋಹದ ಆಕ್ಸೈಡ್ ಮತ್ತು ಹೈಡ್ರೈಡುಗಳ ಮಿಶ್ರಣ ಇರಬಹುದೆಂದು ಶಂಕಿಸಲಾಗಿದೆ.
ಥೋರಿಯಮ್ ಲೋಹ ಅತಿ ಹೆಚ್ಚಿನ ಧನವೈದ್ಯುತ (ಎಲೆಕ್ಟ್ರೋಪಾಸಿಟಿವ್) ಧಾತುವಾಗಿದೆ. ಈ ಗುಣಮಟ್ಟದಲ್ಲಿ ಇದು ಬೆರೀಲಿಯಮ್ ಮತ್ತು ಮೆಗ್ನೀಸಿಯಮ್ ಲೋಹಗಳ ನಡುವೆ ಉಂಟು. ಆದರೆ ಜ಼ಿರ್ಕೋನಿಯಮ್ ಮತ್ತು ಸೀಲಿಯಮ್ಮಿಗಿಂತಲೂ ಹೆಚ್ಚಿನ ಧನವೈದ್ಯುತ ನಡತೆಯನ್ನು ಪಡೆದಿದೆ. ಲೋಹದ ಶಿಷ್ಟ ಎಲೆಕ್ಟ್ರೋಡ್ ವಿಭವ +1.77 ವೋಲ್ಟ್‌ಗಳಷ್ಟಿದೆ. ಥೋರಿಯಮ್ ಅಯಾನಿಗೆ +4 ವಿದ್ಯುದಾವೇಶ ಇರುವುದರಿಂದ ಅದು ದ್ರಾವಣಗಳಲ್ಲಿ ಬಲುಮಟ್ಟಿಗೆ ಜಲವಿಭಜನೆ (ಹೈಡ್ರಾಲಿಸಿಸ್) ಹೊಂದುತ್ತದೆ. ಆದರೆ ಬೇರೆ +4 ವಿದ್ಯುದಾವೇಶವಿರುವ ಅಯಾನುಗಳಿಗೆ ಹೋಲಿಸಿದರೆ, ಈ ಜಲ ವಿಭಜನ ಸಾಮರ್ಥ್ಯ ಕಡಿಮೆ ಎಂದೇ ಹೇಳಬೇಕು. ಇಷ್ಟು ಹೆಚ್ಚಿನ ವಿದ್ಯುದಾವೇಶ ಇರುವುದರಿಂದಲೇ ದ್ರಾವಣವನ್ನು ಅಯಾನು ವಿನಿಮಯ ರಾಳವಿರುವ ನಾಳದ ಮೂಲಕ ಹಾಯಿಸಿದರೆ ಥೋರಿಯಮ್ ಅಯಾನು ಸುಲಭವಾಗಿ ಅಧಿಶೋಷಣೆ ಹೊಂದುತ್ತದೆ. ಜಟಿಲ ಅಯಾನು ಎಲ್ಲ ಋಣ ಅಯಾನುಗಳ ಕೂಡ ಸುಲಭವಾಗಿ ಜಟಿಲ ಸಂಯುಕ್ತವಾಗಿ ಪರಿವರ್ತನೆ ಹೊಂದುತ್ತದೆ ಮತ್ತು ಥೋರಿಯಮ್ ನೈಟ್ರೇಟ್ ಅತಿ ಸುಲಭವಾಗಿ ನೀರು, ಆಲ್ಕೊಹಾಲುಗಳು, ಕೀಟೋನುಗಳು ಮತ್ತು ಈಥರುಗಳಲ್ಲಿ ಕರಗುತ್ತದೆ. ಈ ಗುಣಗಳು ನ್ಯೂಕ್ಲಿಯರ್ ತಂತ್ರ ವಿದ್ಯೆಯಲ್ಲಿ ಥೋರಿಯಮ್ಮನ್ನು ಯುರೇನಿಯಮ್ ಮತ್ತು ಇತರ ವಿದಳನ ಫಲಿತಗಳಿಂದ ಬೇರ್ಪಡಿಸಿ ಶುದ್ಧಿ ಮಾಡಲು ಅನುಕೂಲವಾಗುತ್ತದೆ.
ಥೋರಿಯಮ್ ಆಸಿಟೈಲ್ ಅಸಿಟೋನೇಟ್, ಥೋರಿಯಮ್ ಬೋರೋಹೈಡ್ರೈಡ್ [Th(BH4)4] ಮತ್ತು Th(OCRR'R") ಎಂಬ ಸಾಮಾನ್ಯ ಸೂತ್ರಗಳಿರುವ ಕಾರ್ಬನಿಕ್ ಸಂಯುಕ್ತಗಳಿಗೆ ಮಾತ್ರ ಬಾಷ್ಪಶೀಲಗುಣಗಳುಂಟು. ಇಲ್ಲಿ R, R' ಮತ್ತು R" ಗಳು ರ‍್ಯಾಡಿಕಲುಗಳನ್ನು ಸೂಚಿಸುತ್ತವೆ. ಥೋರಿಯಮ್ ಬೋರೋಹೈಡ್ರೈಡಿಗೆ ಇತರ ಥೋರಿಯಮ್ ಸಂಯುಕ್ತಗಳಿಗಿಂತ ಹೆಚ್ಚಿನ ಬಾಷ್ಪಶೀಲ ಗುಣವಿದೆ. ಇದರ ದ್ರವನ ಬಿಂದು 2400 C. ಆಗಿದ್ದು ಶೂನ್ಯದಲ್ಲಿ ಮತ್ತು ಇನ್ನೂ ಕಡಿಮೆ ಉಷ್ಣತೆಯಲ್ಲಿ ಊರ್ಧ್ವಪಾತನ (ಸಬ್ಲೈಮ್) ಆಗುತ್ತದೆ. ಥೋರಿಯ ಅಂದರೆ ಥೋರಿಯಮ್ ಡೈಆಕ್ಸೈಡ್ (ThO2) ಥೋರಿಯಮ್ ಪರಾಕ್ಸೈಡ್ (Th2O7. 4H2O), ನೈಟ್ರೇಟ್, ಹೈಡ್ರಾಕ್ಸೈಡ್, ಸಲ್ಫೇಟ್ ಅಥವಾ ಥೋರಿಯಮ್ಮಿನ ಯಾವುದೇ ಕಾರ್ಬನಿಕ ಸಂಯುಕ್ತವನ್ನು ಕಾಸಿ ಉತ್ಪತ್ತಿ ಮಾಡಬಹುದು. ಇದು ಫ್ಲೋರೈಟ್ ರಚನೆಯುಳ್ಳ ಬಿಳಿ ಸ್ಫಟಿಕ ಘನ. ಇದರ ದ್ರವನ ಬಿಂದು 30500 C. ಆದ್ದರಿಂದ ಇದನ್ನು ತಾಪಧಾರಕ (ರಿಫ್ರ್ಯಾಕ್ಟರಿ) ವಸ್ತುವಾಗಿ ಬಳಸುತ್ತಾರೆ. ThO2 ಹೈಡ್ರೊಫ್ಲೋರಿಕ್ ಮತ್ತು ನೈಟ್ರಿಕ್ ಆಮ್ಲ ಮಿಶ್ರಣದಲ್ಲಿ ಮಾತ್ರ ಕರಗುತ್ತದೆ. ಥೋರಿಯಮ್ ನೈಟ್ರೇಟನ್ನು (ThN) ಕೂಡ ಹೆಚ್ಚಿನ ಉಷ್ಣತೆಯಲ್ಲಿ ಕರಗದ ವಸ್ತುವಾಗಿ ಬಳಸಬಹುದು. ಇದರ ದ್ರವನ ಬಿಂದು 25000 C. ಥೋರಿಯಮ್ ಸಲ್ಫೈಡ್ (ThS2) ನೇರಳೆ ಬಣ್ಣದ ಘನ. ಇದರ ದ್ರವನ ಬಿಂದು 19050 C. ಇದಕ್ಕೆ ಲೋಹಗುಣಗಳಿವೆ. ಇದು ಆಮ್ಲಗಳಲ್ಲಿ ಮಾತ್ರ ಕರಗುತ್ತದೆ. ಥೋರಿಯಮ್ ಟೆಟ್ರಫ್ಲೋರೈಡ್ ThF4.4H2O ಒಂದು ಬಿಳಿ ಪುಡಿ. ಥೋರಿಯಮ್ ಟೆಟ್ರಕ್ಲೋರೈಡ್ (ThCl4), ಥೋರಿಯಮ್ ಅಯೋಡೇಟ್ [Th(IO3)4], ಥೋರಿಯಮ್ ಆಕ್ಸಲೇಟ್ [Th(C2O4)2.6H2O], ಥೋರಿಯಮ್ ಸಲ್ಫೇಟ್ [Th(SO4)2.8H2O], ಮತ್ತು ಥೋರಿಯಮ್ ನೈಟ್ರೇಟ್ Th(NO3)4.4H2Oಗಳು ಬಿಳಿ ಘಟಕಗಳು. ಥೋರಿಯಮ್ಮಿನ ಸಂಯುಕ್ತಗಳನ್ನು ತಯಾರಿಸಲು ಸಾಮಾನ್ಯವಾಗಿ ಥೋರಿಯಮ್ ನೈಟ್ರೇಟನ್ನು ಉಪಯೋಗಿಸುತ್ತಾರೆ.
ಕೈಗಾರಿಕಾ ಉಪಯೋಗಗಳು
ಥೋರಿಯಮ್ಮನ್ನು ಗ್ಯಾಸ್ ದೀಪಗಳಲ್ಲಿ ಬಳಸುವ ಮ್ಯಾಂಟಲ್ಲುಗಳ ತಯಾರಿಕೆಯಲ್ಲಿ ಮೊತ್ತ ಮೊದಲ ಬಾರಿಗೆ ಉಪಯೋಗಿಸಲಾಯಿತು. ಇದು ಆವಿಬತ್ತಿಗೆ ಸವರಿದ ರಾಸಾಯನಿಕ ವಸ್ತುಗಳ ಮಿಶ್ರಣದ ಘಟಕವಾಗಿದೆ. ಥೋರಿಯಮ್ ಡೈಆಕ್ಸೈಡನ್ನು ವಿದ್ಯುದ್ದೀಪಗಳಲ್ಲಿ ಉಪಯೋಗಿಸುವ ಟಂಗ್‌ಸ್ಟನ್ ತಂತುವಿನ ಕಣಗಾತ್ರದ ನಿಯಂತ್ರಣ ಮಾಡಲು ಉಪಯೋಗಿಸುತ್ತಾರೆ. ಶುದ್ಧ ಟಂಗ್‌ಸ್ಟನ್ ಲೋಹವನ್ನು ಉಪಯೋಗಿಸಿದರೆ, ಅದು ಹೆಚ್ಚಿನ ಉಷ್ಣತೆಯಲ್ಲಿದ್ದಾಗ ಅದರ ಕಣಗಳು ಕಣದ ಅಂಚುಗಳ ದಿಕ್ಕಿನಲ್ಲಿ ಜಾರುವುದರಿಂದ ಕಣಗಳ ಗಾತ್ರ ಹೆಚ್ಚಿ ಲೋಹ ಈ ಕಾರ್ಯಕ್ಕೆ ಅಪ್ರಯೋಜಕವಾಗುತ್ತದೆ. ಆದರೆ ಸುಮಾರು 0.8% ದಿಂದ 1% ರಷ್ಟು ThO2ನ್ನು ಟಂಗಸ್ಟನ್‌ಗೆ ಬೆರೆಸಿದಲ್ಲಿ ಲೋಹದ ರಚನೆ ಸ್ಥಿರವಾಗಿ ತಂತುಗಳಿಗೆ ಹೆಚ್ಚಿನ ಕಂಪನಸಾಮರ್ಥ್ಯ ಪ್ರಾಪ್ತವಾಗುತ್ತದೆ. ಥೋರಿಯಮ್ ಡೈಆಕ್ಸೈಡ್ (1%-2%) ಮತ್ತು ಥೋರಿಯಮ್ ಲೋಹಗಳಿರುವ ವ್ಯವಸ್ಥೆಗಳನ್ನು ಎಲೆಕ್ಟ್ರಾನಿಕ್ಸ್‌ನಲ್ಲಿ ಪ್ರಾಥಮಿಕ ಎಲೆಕ್ಟ್ರಾನ್ ಉತ್ಸರ್ಜನೆಗೋಸ್ಕರ ಉಪಯೋಗಿಸುತ್ತಾರೆ. ThO2ನ್ನು ಚಾಪಬೆಸೆತದಲ್ಲಿ (ಆರ್ಕ್ ವೆಲ್ಡಿಂಗ್) ಎಲೆಕ್ಟ್ರೋಡ್ ಘಟಕವಾಗಿ ಉಪಯೋಗಿಸುತ್ತಾರೆ. ಶುದ್ಧ ಟಂಗ್‌ಸ್ಟನ್ ಬದಲು 1% ರಿಂದ 2% ರಷ್ಟು ThO2ನ್ನು ಪಡೆದಿರುವ ಟಂಗ್‌ಸ್ಟನ್‌ನ್ನು ಎಲೆಕ್ಟ್ರೋಡ್ ತಯಾರಿಕೆಗೆ ಉಪಯೋಗಿಸಿದರೆ ಚಾಪಸ್ಥಿರತೆ ಹೆಚ್ಚುತ್ತದೆ. ThO2ನ್ನು ಉತ್ಕರ್ಷಣ, ಹೈಡ್ರೋಜನೀಕರಣ, ಹೈಡ್ರೋಕಾರ್ಬನ್ನುಗಳ ಉಷ್ಣೀಯ ವಿಭಜನೆ ಮುಂತಾದ ರಾಸಾಯನಿಕ ಕ್ರಿಯೆಗಳಲ್ಲಿ ಒಳ್ಳೆಯ ವೇಗವರ್ಧಕವಾಗಿ ಉಪಯೋಗಿಸುತ್ತಾರೆ. ಈ ಕಾರ್ಯಕ್ಕೆ ಇದನ್ನು ಅಲ್ಯೋಮಿನಿಯಮ್ ಆಕ್ಸೈಡಿನ (Al2O3) ಜೊತೆ ಮಿಶ್ರಣರೂಪದಲ್ಲಿ ಉಪಯೋಗಿಸಬೇಕು. ಥೋರಿಯಮ್ ಮಿಶ್ರಲೋಹಗಳ ಉಪಯೋಗವೆಂದರೆ, ಮೆಗ್ನೀಸಿಯಮ್ ಮತ್ತು ಅದರ ಮಿಶ್ರಲೋಹಗಳ ಜೊತೆಯಲ್ಲಿ ಬೆರೆಸಿದರೆ ಅವುಗಳಲ್ಲಿ ಉನ್ನತೋಷ್ಣತಾ ಸಾಮರ್ಥ್ಯ ವರ್ಧಿಸುತ್ತದೆ. ಸುಮಾರು 1% ರಿಂದ 5% ಥೋರಿಯಮ್ಮನ್ನು ಈ ಮಿಶ್ರಲೋಹಗಳಿಗೆ ಬೆರೆಸಿ 3400 C. ಉಷ್ಣತೆಯನ್ನು ತಡೆಯುವಂಥ ಸಂಪೀಡಕ (ಕಂಪ್ರೆಸರ್) ಭಾಗಗಳ ತಯಾರಿಕೆಗೆ ಉಪಯೋಗಿಸಬಹುದು. ಅತಿ ಸ್ವಲ್ಪ ಥೋರಿಯಮ್ ಲೋಹವನ್ನು ಮೆಗ್ನಿಷಿಯಮ್ಮಿಗೆ ಬೆರೆಸಿದಲ್ಲಿ ಅದರ ಸ್ಥಿರತೆ ಮತ್ತು ತನ್ಯತೆ (ಡಕ್ಟಿಲಿಟಿ) ವೃದ್ಧಿಯಾಗುತ್ತದೆ. ಥೋರಿಯಮ್ಮನ್ನು ಎಲೆಕ್ಟ್ರಾನಿಕ್ ನಾಳಗಳು, ದೀಪಗಳು ಮತ್ತು ದ್ಯುತಿವಿದ್ಯುತ್ ಕೋಶಗಳಲ್ಲೂ ಉಪಯೋಗಿಸುತ್ತಾರೆ. ThO2 ಮತ್ತು ThS2ಗಳಿಂದ ತಯಾರಿಸಿದ ಮೂಸೆಗಳನ್ನು ಸಂಕ್ರಮಣಧಾತುಗಳು ಮತ್ತು ಇತರ ಲೋಹಗಳನ್ನು ಕರಗಿಸಲು 18000 C. ಉಷ್ಣತೆಯವರೆಗೂ ಉಪಯೋಗಿಸಬಹುದು.
ಥೋರಿಯಮ್ ಸಮಸ್ಥಾನಿಗಳು ಮೇಲಿನ ಯಾದಿಯಲ್ಲಿ ನಮೂದಿಸಿರುವ ಸಮಸ್ಥಾನಿಗಳ ಪೈಕಿ 232Th ಮಾತ್ರ ಪ್ರಕೃತಿಯಲ್ಲಿ ದೊರೆಯುತ್ತದೆ. ಇತರ ಸಮಸ್ಥಾನಿಗಳನ್ನು ನ್ಯೂಕ್ಲಿಯರ್ ರಾಸಾಯನಿಕ ಕ್ರಿಯೆಗಳಿಂದ ತಯಾರಿಸಬೇಕು.
ನ್ಯೂಕ್ಲಿಯರ್ ಕ್ಷೇತ್ರದಲ್ಲಿ ಥೋರಿಯಮ್ಮಿನ ಉಪಯೋಗಗಳು
232Th ಸಮಸ್ಥಾನಿ ಮಂದ ನ್ಯೂಟ್ರಾನ್‌ಗಳ ಸಂಘರ್ಷಣೆಯಲ್ಲಿ ವಿದಳಿಸುವುದಿಲ್ಲವಾದ್ದರಿಂದ ಅದನ್ನು ನ್ಯೂಕ್ಲಿಯರ್ ರಿಯಾಕ್ಟರ್ ಇಂಧನವಾಗಿ ಉಪಯೋಗಿಸಲು ಸಾಧ್ಯವಿಲ್ಲ. ಆದರೆ ಮಂದ ನ್ಯೂಟ್ರಾನುಗಳು 232Th ಅನ್ನು ವಿದಳನಕಾರಿ 233U ಸಮಸ್ಥಾನಿಯಾಗಿ ನ್ಯೂಕ್ಲಿಯರ್ ರಾಸಾಯನಿಕ ಕ್ರಿಯೆಗಳಿಂದ ಪರಿವರ್ತಿಸಬಲ್ಲವು.
ಅರ್ಧಾಯು                         ಅರ್ಧಾಯು
೨೩.೩ ಮಿ. ೨೭.೪ ದಿ
233U ಅರ್ಧಾಯು 1.62 x 105 ವರ್ಷಗಳಾದ್ದರಿಂದ ಇದನ್ನು ಬಹಳಷ್ಟು ಮಟ್ಟಿಗೆ ಸ್ಥಿರ ಸಮಸ್ಥಾನಿ ಎಂದೇ ಹೇಳಬಹುದು. ಆದರೆ ಇದು ಮಂದ ನ್ಯೂಟ್ರಾನುಗಳ ಜೊತೆಯಲ್ಲಿ ವಿದಳಿಸುವುದರಿಂದ ಇದನ್ನು ನ್ಯೂಕ್ಲಿಯರ್ ರಿಯಾಕ್ಟರ್ ಇಂಧನವಾಗಿ ಉಪಯೋಗಿಸಬಹುದು. ಸಾಮಾನ್ಯವಾಗಿ 233Uವನ್ನು ಇಂಧನವಾಗಿ ಉಪಯೋಗಿಸಿದಾಗ ನ್ಯೂಕ್ಲಿಯರ್ ವಿದಳನದಿಂದ ಹೆಚ್ಚಿನ ಶಕ್ತಿ ಉತ್ಪತ್ತಿಯಾಗಿ ಹಲವಾರು (2-3) ನ್ಯೂಟ್ರಾನುಗಳು ಬಿಡುಗಡೆ ಹೊಂದುತ್ತವೆ. ಈ ಇಂಧನವನ್ನು ಥೋರಿಯಮ್ ಲೋಹದ ಹೊದಿಕೆಯಿಂದ ಮುಚ್ಚಿದರೆ ಬಿಡುಗಡೆಯಾದ ನ್ಯೂಟ್ರಾನುಗಳು 232Th ಜೊತೆಯಲ್ಲಿ ನ್ಯೂಕ್ಲಿಯರ್ ರಾಸಾಯನಿಕ ಕ್ರಿಯೆ ಹೊಂದಿ ವಿದಳನ ಗುಣವುಳ್ಳ 233U ಸಮಸ್ಥಾನಿಯನ್ನು ಈ ಮೇಲಿನ ಸಮೀಕರಣಗಳಿಗೆ ಅನುಸಾರವಾಗಿ ಉತ್ಪತ್ತಿ ಮಾಡುತ್ತವೆ. ಈ ಕಾರ್ಯದಲ್ಲಿ ವೆಚ್ಚವಾದ 235U ಗಿಂತಲೂ ಹೆಚ್ಚಿನ ಪ್ರಮಾಣದಲ್ಲಿ ವಿದಳನಕಾರಿ ಗುಣವುಳ್ಳ 233U ಉತ್ಪತ್ತಿ ಆಗುವುದರಿಂದ ಇದನ್ನು ಸಂತಾನವೃದ್ಧಿ ಎಂದೂ ಇಂಥ ನ್ಯೂಕ್ಲಿಯರ್ ರಿಯಾಕ್ಟರಿಗೆ ಸಂತಾನವೃದ್ಧಿ ನ್ಯೂಕ್ಲಿಯರ್ ರಿಯಾಕ್ಟರ್ ಎಂದೂ ಕರೆಯುತ್ತಾರೆ. ಈ ಸಂತಾನವೃದ್ಧಿ ಕಾರ್ಯದಿಂದ ಥೋರಿಯಮ್ ವಿದಳನಗುಣವುಳ್ಳ 233U ಆಗಿ ಪರಿವರ್ತಿಸುವುದರಿಂದ ಥೋರಿಯಮ್ ಲೋಹದ ಪ್ರಾಮುಖ್ಯ ಹೆಚ್ಚಿದೆ. ಪ್ರಕೃತಿಯಲ್ಲಿ ಥೋರಿಯಮ್ ಲೋಹ ಗಣನೀಯ ಪ್ರಮಾಣದಲ್ಲಿ ಉಂಟು. ಹೀಗಾಗಿ ನ್ಯೂಕ್ಲಿಯರ್ ಶಕ್ತಿಮೂಲಗಳು ಅಧಿಕವಾಗಿವೆಯೆಂದು ಭಾವಿಸಬಹುದು.
ಹೆಚ್ಚಿನ ಓದಿಗೆ
ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು
ಕೆ. ಎಸ್. ಹಡಪದ
ಕರವೀರಪ್ಪ ಶಿವಪ್ಪ ಹಡಪದ, (೧೯೩೨-೨೦೦೬) ಕಲ್ಯಾಣ ಕರ್ನಾಟಕ (ಹೈದ್ರಾಬಾದ ಕರ್ನಾಟಕ)  ಭಾಗದಲ್ಲಿ ತಬಲಾ ವಾದ್ಯವನ್ನು ಜನಪ್ರಿಯಗೊಳಿಸಿ, ಅದನ್ನು ವ್ಯಾಪಕವಾಗಿ ಪ್ರಚಾರಗೊಳಿಸಲು ನಿರಂತರ ಶ್ರಮವಹಿಸಿದ ಸಂಗೀತಜ್ಜ, ಒಂದು ಶಿಷ್ಯ ಪರಂಪರೆಯನ್ನು ಹುಟ್ಟಿಹಾಕಿ ತಬಲಾ ಸ್ವತಂತ್ರ ವಾದನ (solo play) ಹಾಗೂ ಮತ್ತು ಸಾಥ ಸಂಗೀತ (Accompaniment) ದಲ್ಲಿ ಬಳಸಬಹುದೆಂದು ತೋರ್ಪಡಿಸಿದ ಒಬ್ಬ ಅಸಾಮಾನ್ಯ ಸಂಗೀತ ಪಂಡಿತ. ಕರ್ನಾಟಕದಲ್ಲಿ ಅವರು ತಬಲಾ ದಿಗ್ಗಜರೆಂದು ಮನೆಯ ಮಾತಾದರು
ಜನನ, ಮನೆತನ
ಕೆ. ಎಸ್. ಹಡಪದ ೧೯೩೨ರ ಏಪ್ರಿಲ್‌ ೩೦ ರಂದು ಗದಗ ಜಿಲ್ಲೆಯ ರೋಣ ತಾಲೂಕಿನ ಮಲ್ಲಾಪುರದಲ್ಲಿ ಜನಿಸಿದರು. ಅವರದು ಸಂಗೀತ ಪರಂಪರೆಯ ಮನೆತನ. ಅಜ್ಜ, ಚರ್ಮ ವಾದ್ಯ ಪ್ರವೀಣ. ತಂದೆ ಶಿವಪ್ಪ ಕರಡಿ ಮಜಲು ನಿಪುಣ. ಇಂತಹ ಪರಿಸರದಲ್ಲಿ ಬೆಳೆದ ಅವರು, ಚರ್ಮ ವಾದ್ಯದತ್ತ  ಒಲವುಗಳಿಸಿದರು ತಬಲಾ ವಾದ್ಯದಲ್ಲಿ ಪರಿಣಿತಿಯನ್ನು ಗಳಿಸಿದರು.
ಗುರುಗಳು
ಗಾನಯೋಗಿ ಪಂ. ಪಂಚಾಕ್ಷರಿ ಗವಾಯಿಗಳ ಶಿಷ್ಯತ್ವದಲ್ಲಿ ಹತ್ತು ವರ್ಷ (೧೯೪೩ ರಿಂದ ೧೯೫೩) ತಬಲಾ ಅಧ್ಯಯನಮಾಡಿದರು. ನಂತರ ತಬಲಾದ ಉಚ್ಚ ಶಿಕ್ಷಣಕ್ಕಾಗಿ ಕಾಶಿಗೆ ಪಯಣಿಸಿ ತಬಲಾ ಸಾಮ್ರಾಟ ಪಂ. ಅನೋಖೆಲಾಲ ಮಿಶ್ರಾರವರ ಬಳಿ ೪ ವರ್ಷ ಸುದೀರ್ಘ ಅಧ್ಯಯನಮಾದಿದರು. ಹೀಗೆ ಒಟ್ಟಾರೆ ೧೪ ವರ್ಷ ನಿರಂತರ ತಬಲಾ ಅಧ್ಯಯನದ ಫಲವಾಗಿ, ಪ್ರಬುದ್ಧ ತಬಲಾ ವಾದಕರೆಂಬ ಹೆಗ್ಗಳಿಕೆಗೆ ಪಾತ್ರರಾದರು. ಅಖಿಲ ಭಾರತ ಗಾಂಧರ್ವ ಮಹಾ ಮಂಡಳಿಯ ಸಂಗೀತ ಅಲಂಕಾರ ಪದವಿ ಪ್ರಾಪ್ತವಾಯಿತು.
ಸಂಗೀತ ಪಯಣ
ವಾರಣಾಸಿಯಿಂದ (ಕಾಶಿ) ಯಿಂದ ಬಾಗಲಕೋಟೆಗೆ  ಬಂದು  ಮುರನಾಳದ ಪೂಜ್ಯಶ್ರೀ ಗಂಗಾಧರಸ್ವಾಮಿ ಮಹಾ ಪುರುಷಶಿಷ್ಯತ್ವದಲ್ಲಿ ಅವರ  ಸಿತಾರ ವಾದನಕ್ಕೆ ತಬಲಾ ಸಾಥ್‌ ಸಂಗತ. ತಮಗೆ ಪ್ರಿಯವಾದ. ತಬಲಾ ಕಲೆಯ ಪ್ರಸಾರಕ್ಕಾಗಿ ೧೯೫೮ ರಲ್ಲಿ ಬಾಗಲಕೋಟೆಯಲ್ಲಿ ಗಂಗಾಧರಸ್ವಾಮಿಯವರ ಸಹಾಯದಿಂದ ‘ನಟರಾಜ ಸಂಗೀತ ವಿದ್ಯಾಲಯ’ದ ಉದ್ಘಾಟನೆಮಾಡಿಸಿದರು.. ಬಾಗಲಕೋಟೆಯಲ್ಲಿ ೫ ವರ್ಷ ಗದುಗಿನ ವಿಜಯ ಕಲಾಮಂದಿರದಲ್ಲಿ ೪ ವರ್ಷ ನಂತರ ಕಲ್ಬುರ್ಗಿಯ ಪ್ರತಿಷ್ಠಿತ ಶ್ರೀ ಶರಣ ಬಸವೇಶ್ವರ ಕಲಾ ಮಹಾ ವಿದ್ಯಾಲಯದಲ್ಲಿ ತಬಲಾ ಪ್ರಾಧ್ಯಾಪಕರಾಗಿ ೨೦ ವರ್ಷ ಸುದೀರ್ಘ ಸೇವೆ ಸಲ್ಲಿಸಿ ೧೯೯೦ರಲ್ಲಿ ನಿವೃತ್ತಿ ಹೊಂದಿ ಕಲ್ಬುರ್ಗಿಯಲ್ಲಿ ನೆಲೆಸಿದರು.
ಹಡಪರ ತಬಲಾ ಕಲೆಯ ಪ್ರಸಾರ
ಚೌಡಯ್ಯ ಸ್ಮಾರಕ ಪ್ರಶಸ್ತಿ, ಆಯ್ಕೆ ಸಮಿತಿಗಳ ಸದಸ್ಯರಾಗಿ ಕಾರ್ಯ ನಿರ್ವಹಣೆ. ಇವರ ಗುರುವಿನ ಹೆಸರಿನಲ್ಲಿ ಪಂಚಾಕ್ಷರಿ ತಾಲ (೧೫ ಮಾತ್ರಾ), ಕುಮಾರೇಶ ತಾಲ (೧೩ ಮಾತ್ರಾ) ಹಾಗೂ ಪುಟ್ಟರಾಜ ತಾಲ (೧೧ ಮಾತ್ರಾ) ಗಳ ರಚನೆ. ಅನೇಕ ಬೋಲ್‌ಗಳ ನಿರ್ಮಾಣ. ಕೆಲವು ಪ್ರಮುಖ ಸಂಗೀತ ಕಾರರ ಜೊತೆಯಲ್ಲಿ ಕಾರ್ಯ:
ನಿಧನ
ಸುಮಾರು ೧೬ ವರ್ಷಗಳ ವಿಶ್ರಾಂತ ಜೀವನ ಸಾಗಿಸಿ, ತಮ್ಮ ೭೫ನೇ ವಯಸ್ಸಿನಲ್ಲಿ ೨೦೦೬ ರ ಅಕ್ಟೋಬರ್, ೨೭ ರಂದು ಪಂ. ಹಡಪದರು ಹೃದಯಾಘಾತದಿಂದ ನಿಧನಹೊಂದಿದರು.
ಬಾಹ್ಯ ಸಂಪರ್ಕಗಳು
[https://kannada.citytoday.news/153064/ ತಬಲಾ ವಾದಕ ಪಂ.ಗೋಪಾಲ್ ಹೆಗಡೆ ಅವರಿಗೆ, ಕೆ. ಎಸ್. ಹಡಪದ ಪ್ರಶಸ್ತಿ ಪ್ರದಾನ ಜೂನ್, ೪, ೨೦೧೮, ಸಿಟಿ ಟುಡೆ]
ವರ್ಗ:ಹಿಂದುಸ್ತಾನಿ ಸಂಗೀತ
ಗೋಲ್ಕೊಂಡ
ಹೈದರಾಬಾದ್ ನಗರದ ಪಶ್ಚಿಮಕ್ಕೆ 11 ಕಿಮೀ ದೂರದಲ್ಲಿರುವ ಐತಿಹಾಸಿಕ ಸ್ಥಳ. 1518-1687ರ ವರೆಗೆ ಇದು ಕುತುಬ್ ಶಾಹಿ ಸುಲ್ತಾನರು ಕಟ್ಟಿ ಆಳಿದ ಗೋಲ್ಕೊಂಡ ರಾಜ್ಯದ ರಾಜಧಾನಿಯಾಗಿತ್ತು.
ಇತಿಹಾಸ
ಗೋದಾವರಿ ನದಿಯ ಕೆಳದಂಡೆಯ ಪ್ರದೇಶದಿಂದ ಬಂಗಾಳಕೊಲ್ಲಿಯವರೆಗೆ ವ್ಯಾಪಿಸಿದ್ದ ರಾಜ್ಯಕ್ಕೆ ಗೋಲ್ಕೊಂಡವೆಂಬ ಹೆಸರಿತ್ತು. ಕಾಕತೀಯರ ರಾಜ್ಯದ ಭಾಗವಾಗಿದ್ದ ಈ ಪ್ರದೇಶವನ್ನು ಅಲ್ಲಾವುದ್ದೀನ್ ಖಿಲ್ಜಿ 1310ರಲ್ಲಿ ಆಕ್ರಮಿಸಿಕೊಂಡ. ಇದು 1424-25 ರವರೆಗೆ ಸ್ವತಂತ್ರ ಅಸ್ತಿತ್ವ ಹೊಂದಿದ್ದಾಗ ಬಹಮನಿಗಳ ವಶವಾಯಿತು. ಬಹಮನಿ ರಾಜ್ಯದ ಪೂರ್ವ ಪ್ರಾಂತಕ್ಕೆ ವಾರಂಗಲ್ ರಾಜಧಾನಿಯಾಗಿತ್ತು. ಈ ಪ್ರಾಂತ್ಯದ ಅಧಿಕಾರಿಯಾಗಿದ್ದ ಕುಲಿ ಕುತುಬ್ ಷಾ 1512ರಲ್ಲಿ ಸ್ವತಂತ್ರ ಸುಲ್ತಾನನಾದ. ಗೋಲ್ಕೊಂಡ ಅವನ ರಾಜಧಾನಿಯಾಯಿತು. 1687ರಲ್ಲಿ ಈ ರಾಜ್ಯವನ್ನು ಔರಂಗಜ಼ೇಬ್ ಗೆದ್ದುಕೊಂಡ. ಗೋಲ್ಕೊಂಡ ಮೊಗಲ್ ಚಕ್ರಾಧಿಪತ್ಯದ ಭಾಗವಾಯಿತು. ಗೋಲ್ಕೊಂಡದ ಬಳಿ ದೊರಕುತ್ತಿದ್ದ ವಜ್ರಗಳಿಂದಾಗಿ ಅದು ಇತಿಹಾಸದಲ್ಲಿ ಪ್ರಸಿದ್ಧವಾಗಿದೆ.
ಗೋಲ್ಕೊಂಡ ಕೋಟೆ
thumb|Fort overlooking the city of [[Hyderabad, India|Hyderabad]] thumb|Mosque of Ibrahim thumb|The Baradari at the top of the citadel thumb|View from the Baradari thumb|Architecture inside golkonda fort thumb|ಗೋಲ್ಕೊಂದ ಕೋಟೆಯ ಕಾಲುದಾರಿಗಳು thumb|The Baradari
ಗೋಲ್ಕೊಂಡ ಕೋಟೆ ಈಗ ಜನಪ್ರಿಯ ಪ್ರವಾಸಿ ತಾಣವಾಗಿದ್ದು ಇತ್ತೀಚೆಗೆ ಈ ಕೋಟೆಯಲ್ಲಿ ಬೆಳಕು ಹಾಗೂ ಶ್ರಾವ್ಯ ಪ್ರದರ್ಶನವನ್ನು (ಲೈಟ್ ಅಂಡ್ ಸೌಂಡ್) ಪ್ರವಾಸಿಗರಿಗಾಗಿ ಏರ್ಪಡಿಸಲಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟುರೆಟ್ ಸಿಂಡ್ರೋಮ್
ಟುರೆಟ್ ಸಿಂಡೋಮ್ (ಟುರೆಟ್‌ನ ರೋಗಲಕ್ಷಣ, ಟುರೆಟ್‌ನ ಅಸ್ವಸ್ಥತೆ , ಗಿಲ್ಲೆಸ್ ದೆಲಾ ಟುರೆಟ್ ಸಿಂಡ್ರೋಮ್ , ಜಿಟಿಎಸ್  ಅಥವಾ, ಹೆಚ್ಚು ಸಾಮಾನ್ಯವಾಗಿ, ಸರಳವಾಗಿ ಟುರೆಟ್‌ ನ ಅಥವಾ ಟಿಎಸ್  ಎಂದು ಕೂಡ ಕರೆಯಲ್ಪಡುತ್ತದೆ) ಇದು ಮಕ್ಕಳಲ್ಲಿ ಪ್ರಾರಂಭವಾಗುವ ಒಂದು ಆನುವಂಶಿಕ ನರಮಾನಸಿಕ ಅಸ್ವಸ್ಥತೆಯಾಗಿದೆ, ಅದು ಬಹುವಿಧದ ದೈಹಿಕ (ಧ್ವನಿಯ) ಸಂಕೋಚನಗಳು ಮತ್ತು ಕನಿಷ್ಠ ಪಕ್ಷ ಒಂದು ವಾಚಿಕ ಸಂಕೋಚನದ ಮೂಲಕ ಗುಣಲಕ್ಷಣಗಳನ್ನು ವಿವರಿಸಲ್ಪಡುತ್ತದೆ; ಈ ಸಂಕೋಚನಗಳು ಗುಣಲಕ್ಷಣದಲ್ಲಿ ಬಣ್ಣರುಚಿಗಳಿಲ್ಲದ ಮತ್ತು ಕ್ಷಯಿಸುವಿಕೆಯನ್ನು ಹೊಂದಿದ ಸ್ಥಿತಿಯಾಗಿರುತ್ತದೆ. ಟುರೆಟ್‌ನ ರೋಗಲಕ್ಷಣವು ಅನೈಚ್ಛಿಕ ಸಂಕೋಚನ ಅಸ್ವಸ್ಥತೆಯ ಒಂದು ಶಕ್ತಿಯ ಭಾಗವಾಗಿ ಉಲ್ಲೇಖಿಸಲ್ಪಡುತ್ತದೆ, ಅದು ಕ್ಷಣಮಾತ್ರದ ಮತ್ತು ತೀವ್ರವಾದ ಸಂಕೋಚನಗಳನ್ನು ಒಳಗೊಳ್ಳುತ್ತದೆ.
ಟುರೆಟ್ ಸಿಂಡ್ರೋಮ್ ಇದು ಒಮ್ಮೆ ತುಂಬಾ ವಿರಳವಾದ ಮತ್ತು ವಿಲಕ್ಷಣವಾದ ರೋಗಲಕ್ಷಣವಾಗಿತ್ತು, ಇದು ಹೆಚ್ಚು ಸಾಮಾನ್ಯವಾಗಿ ಅಶ್ಲೀಲ ಶಬ್ದಗಳ ಉದ್ಗಾರದ ಜೊತೆಗೆ ಅಥವಾ ಸಾಮಾಜಿಕವಾಗಿ ಅಸಮರ್ಪಕವಾದ ಮತ್ತು ಭಂಗವನ್ನುಂಟುಮಾಡುವ ಪ್ರತಿಕ್ರಿಯೆಗಳ (ಕೊಪ್ರೊಲಲಿಯಾ) ಜೊತೆಗೆ ಸಂಬಂಧಿತವಾಗಿದೆ, ಆದರೆ ಈ ರೋಗಲಕ್ಷಣವು ಟುರೆಟ್ ಸಿಂಡ್ರೋಮ್ ಅನ್ನು ಹೊಂದಿರುವ ಕೆಲವೇ ಕೆಲವು ಜನರಲ್ಲಿ ಮಾತ್ರ ಕಂಡುಬರುತ್ತದೆ. ಟುರೆಟ್‌ನ ಲಕ್ಷಣವು ದಿರ್ಘ ಕಾಲದವರೆಗೆ ಒಂದು ವಿರಳವಾದ ಸ್ಥಿತಿ ಎಂದು ಪರಿಗಣಿಸಲ್ಪಡುವುದಿಲ್ಲ, ಆದರೆ ಹೆಚ್ಚಿನ ಸನ್ನಿವೇಶಗಳು ಮಂದಗತಿಯವು ಎಂದು ಪರಿಗಣಿಸಲ್ಪಡುವ ಕಾರಣದಿಂದ ಇದು ಯಾವಾಗಲೂ ಕೂಡ ನಿಖರವಾಗಿ ಕಂಡುಹಿಡಿಯಲ್ಪಡುವುದಿಲ್ಲ. ೧ ಮತ್ತು ೧೦ ವರ್ಷಗಳ ನಡುವಿನ ಮಕ್ಕಳಲ್ಲಿ ಪ್ರತಿ ೧,೦೦೦ ಮಕ್ಕಳು ಟುರೆಟ್‌ನ ಲಕ್ಷಣವನ್ನು ಹೊಂದಿರುತ್ತಾರೆ; ಹೆಚ್ಚೆಂದರೆ ೧,೦೦೦ ಜನರಲ್ಲಿ ೧೦ ಜನರು ಸಂಕೋಚನಾ ಅಸ್ವಸ್ಥತೆಗಳನ್ನು ಹೊಂದಿರುತ್ತಾರೆ, ಅದರ ಜೊತೆಗೆ ಕಣ್ಣುಗಳ ಮಿಟುಕಿಸುವಿಕೆ, ಕೆಮ್ಮುವಿಕೆ, ಗಂಟಲು ಸರಿಪಡಿಸಿಕೊಳ್ಳುವಿಕೆ, ವಾಸನೆಯನ್ನು ತೆಗೆದುಕೊಳ್ಳುವಿಕೆ, ಮತ್ತು ಮೌಖಿಕ ಚಲನೆಗಳ ಸಾಮಾನ್ಯವಾದ ಸಂಖೋಚನವನ್ನು ಹೊಂದಿರುತ್ತಾರೆ. ಟುರೆಟ್ ಅನ್ನು ಹೊಂದಿರುವ ಜನರು ಸಾಮಾನ್ಯ ಜೀವನ ನಿರೀಕ್ಷಣೆ ಮತ್ತು ಬುದ್ಧಿವಂತಿಕೆಯನ್ನು ಹೊಂದಿರುತ್ತಾರೆ. ಸಂಕೋಚನದ ತೀವ್ರತೆಯು ಮಕ್ಕಳು ಬಾಲ್ಯಾವಸ್ಥೆಯನ್ನು ದಾಟುತ್ತಿದ್ದಂತೆ ಕಡಿಮೆಯಾಗಲ್ಪಡುತ್ತದೆ, ಮತ್ತು ಪ್ರೌಢಾವಸ್ಥೆಯಲ್ಲಿ ತೀವ್ರವಾದ ಟುರೆಟ್‌ನ ಲಕ್ಷಣವು ವಿರಳ ಸಂಗತಿಯಾಗಿದೆ. ಜೀವನದ ಎಲ್ಲ ಸಮಯದಲ್ಲಿಯೂ ಕೂಡ ಟುರೆಟ್ ಅನ್ನು ಹೊಂದಿರುವ ಪ್ರಮುಖ ವ್ಯಕ್ತಿಗಳು ಕಂಡುಬರುತ್ತಾರೆ.
ಆನುವಂಶಿಕ ಮತ್ತು ವಾತಾವರಣದ ಸಂಗತಿಗಳು ಟುರೆಟ್‌ನ ವಿವರ್ಣನ ಶಾಸ್ತ್ರದಲ್ಲಿ ಒಂದು ಪಾತ್ರವನ್ನು ನಿರ್ವಹಿಸುತ್ತವೆ, ಆದರೆ ನಿಖರವಾದ ಕಾರಣಗಳು ಇನ್ನೂ ತಿಳಿಯಲ್ಪಟ್ಟಿಲ್ಲ. ಹೆಚ್ಚಿನ ದೃಷ್ಟಾಂತಗಳಲ್ಲಿ, ಚಿಕಿತ್ಸೆಯು ಅವಶ್ಯಕವಾಗಿರುವುದಿಲ್ಲ. ಸಂಕೋಚನದ ಪ್ರತಿ ಸನ್ನಿವೇಶಕ್ಕೂ ಕೂಡ ಒಂದು ಪರಿಣಾಮಕಾರಿಯಾದ ಚಿಕಿತ್ಸೆಯು ಇರುವುದಿಲ್ಲ, ಆದರೆ ಅವುಗಳ ಬಳಕೆಯು ಅತ್ಯವಶ್ಯಕವಾದಾಗ ಸಹಾಯ ಮಾಡುವ ಔಷಧೋಪಚಾರಗಳು ಮತ್ತು ಚಿಕಿತ್ಸೆಗಳು ಅಸ್ತಿತ್ವದಲ್ಲಿವೆ. ವಿವರಣೆ ಮತ್ತು ಪುನರ್ಭರವಸೆ ಇವುಗಳೇ ಅನೇಕ ವೇಳೆ ಸಮರ್ಥವಾದ ಚಿಕಿತ್ಸೆಯಾಗಿರುತ್ತವೆ; ಅದರ ಬಗ್ಗೆ ಶಿಕ್ಷಣವನ್ನು (ಮಾಹಿತಿಯನ್ನು) ನೀಡುವುದು ಯಾವುದೇ ಚಿಕಿತ್ಸೆಯ ಒಂದು ಅತ್ಯಂತ ಪ್ರಮುಖವಾದ ಭಾಗವಾಗಿರುತ್ತದೆ.
ನಾಮಸೂಚಕವು ಜೀನ್-ಮಾರ್ಟಿನ್ ಕ್ಯಾರ್ಕೊಟ್‌ನಿಂದ (೧೮೨೫–೧೮೯೩) ಅವನ ಸ್ಥಳೀಕ ಜೊರ್ಜ್ಸ್ ಅಲ್ಬರ್ಟ್ ಎಡೌರ್ಡ್ ಬ್ರುಟುಸ್ ಗಿಲ್ಲೆಸ್ ದೆ ಲಾ ಟುರೆಟ್‌ನ (೧೮೫೯–೧೯೦೪) ಪರವಾಗಿ ನೀಡಲ್ಪಟ್ಟಿತು, ಜೊರ್ಜ್ಸ್ ಅಲ್ಬರ್ಟ್ ಎಡೌರ್ಡ್ ಬ್ರುಟುಸ್ ಗಿಲ್ಲೆಸ್ ದೆ ಲಾ ಟುರೆಟ್‌‌ನು ಫ್ರೆಂಚ್‍ನ ಒಬ್ಬ ವೈದ್ಯ ಮತ್ತು ನರಶಾಸ್ತ್ರಜ್ಞನಾಗಿದ್ದನು, ಅವನು ೧೮೮೫ ರಲ್ಲಿ ಟುರೆಟ್ ಅನ್ನು ಹೊಂದಿರುವ ಒಂಭತ್ತು ರೋಗಿಗಳ ಒಂದು ವರದಿಯನ್ನು ಪ್ರಕಟಿಸಿದನು.
ವರ್ಗೀಕರಣ
ಸಂಕೋಚನಗಳು ಹಠಾತ್ತಾದ, ಪುನರಾವರ್ತಿತ, ಏಕಪ್ರಕಾರದ, ಲಯಬದ್ಧವಲ್ಲದ ವಿಭಿನ್ನ ಸ್ನಾಯುಗಳ ಗುಂಪುಗಳನ್ನು ಒಳಗೊಂಡಿರುವ ಚಲನೆಗಳಾಗಿರುತ್ತವೆ (ಯಾಂತ್ರಿಕ ಸಂಕೋಚನಗಳು). ಯಾಂತ್ರಿಕ ಸಂಕೋಚನಗಳು ಚಲನೆಯ ಮೇಲೆ-ಆಧಾರಿತವಾಗಿರುತ್ತವೆ, ಹಾಗೆಯೇ ಶಬ್ದದ ಸಂಕೋಚನಗಳು ಮೂಗು, ಬಾಯಿ, ಅಥವಾ ಗಂಟಲಿನ ಮೂಲಕ ಒಳಹೋಗುವ ಗಾಳಿಯಿಂದ ನಿರ್ಮಿತವಾದ ಅನೈಚ್ಛಿಕವಾದ ಶಬ್ದಗಳಾಗಿರುತ್ತವೆ.
ಟುರೆಟ್‌ನ ಸಿಂಡ್ರೋಮ್ ಇದು ಹಲವಾರು ಸಂಕೋಚನ ಅಸ್ವಸ್ಥತೆಗಳಲ್ಲಿ ಒಂದಾಗಿದೆ, ಅವುಗಳು ವಿಧ (ಯಾಂತ್ರಿಕ ಅಥವಾ ಶಬ್ದದ ಸಂಕೋಚನಗಳು) ಮತ್ತು ಅವಧಿ (ಕ್ಷಣಿಕ ಅಥವಾ ತೀವ್ರ) ಇವುಗಳಿಗೆ ಅನುಗುಣವಾಗಿ ಮಾನಸಿಕ ಅಸ್ವಸ್ಥತೆಗಳ ವಿಶ್ಲೇಷಣಾತ್ಮಕ (ರೋಗನಿರ್ಣಯಾತ್ಮಕ) ಮತ್ತು ಸಂಖ್ಯಾಶಾಸ್ತ್ರಾತ್ಮಕ ಕೈಪಿಡಿ ಗಳ (ಡಿಎಸ್‌ಎಮ್) ಮೂಲಕ ವಿಂಗಡಿಸಲ್ಪಡುತ್ತವೆ. ಕ್ಷಣಿಕವಾದ ಸಂಕೋಚನ ಅಸ್ವಸ್ಥತೆಯು ನಾಲ್ಕು ವಾರಗಳು ಮತ್ತು ಹನ್ನೆರಡು ತಿಂಗಳುಗಳ ನಡುವಿನ ಅವಧಿಯ ಜೊತೆಗಿನ ಬಹುವಿಧದ ಯಾಂತ್ರಿಕ ಸಂಕೋಚನಗಳು, ಶಬ್ದದ ಸಂಕೋಚನಗಳು ಅಥವಾ ಎರಡನ್ನೂ ಒಳಗೊಳ್ಳುತ್ತದೆ. ತೀವ್ರವಾದ ಸಂಕೋಚನ ಅಸ್ವಸ್ಥತೆಯು ಏಕೈಕವಾಗಿರಬಹುದು ಅಥವಾ ಬಹುವಿಧದ್ದಾಗಿರಬಹುದು, ಯಾಂತ್ರಿಕ ಅಥವಾ ಶಾಬ್ದಿಕ ಸಂಕೋಚನಗಳಾಗಿರಬಹುದು (ಆದರೆ ಎರಡೂ ಆಗಿರುವುದಿಲ್ಲ), ಅವುಗಳು ಒಂದು ವರ್ಷಕ್ಕೂ ಹೆಚ್ಚಿನ ಕಾಲ ರೋಗಿಯಲ್ಲಿ ಅಸ್ತಿತ್ವದಲ್ಲಿರುತ್ತವೆ. ಟುರೆಟ್‌ನ ಸಿಂಡ್ರೋಮ್ ಇದು ಯಾವಾಗ ಬಹುವಿಧದ ಯಾಂತ್ರಿಕ ಸಂಕೋಚನಗಳು ಮತ್ತು ಕನಿಷ್ಠ ಪಕ್ಷ ಒಂದು ಶಾಬ್ದಿಕ ಸಂಕೋಚನವು ಒಂದು ವರ್ಷಕ್ಕೂ ಹೆಚ್ಚಿನ ಕಾಲ ಕಂಡುಬಂದಲ್ಲಿ ರೋಗವಿಶ್ಲೇಷಣೆ ಮಾಡಲ್ಪಡುತ್ತವೆ. ಸಂಕೋಚನ ಅಸ್ವಸ್ಥತೆಗಳು ವಿಶ್ವ ಆರೋಗ್ಯ ಸಂಸ್ಥೆಯಿಂದ (ರೋಗಗಳು ಮತ್ತು ಸಂಬಂಧಿತ ಆರೋಗ್ಯ ಸಮಸ್ಯೆಗಳ ಅಂತರಾಷ್ಟ್ರೀಯ ವಿಂಗಡನೆ, ಐಸಿಡಿ-೧೦ ಸಂಖ್ಯೆಗಳು) ಇದೇ ರೀತಿಯಾಗಿ ಉಲ್ಲೇಖಿಸಲ್ಪಡುತ್ತವೆ.
ಟುರೆಟ್ ಇದು ಸಂಕೋಚನ ಅಸ್ವಸ್ಥತೆಗಳ ವರ್ಣಸಮೂಹಗಳ ಹೆಚ್ಚು ತೀವ್ರವಾದ ಅಭಿವ್ಯಕ್ತಿಯಾಗಿದ್ದರೂ ಕೂಡ, ಹೆಚ್ಚಿನ ಸನ್ನಿವೇಶಗಳು ಮಂದಗತಿಯವಾಗಿರುತ್ತವೆ. ರೋಗಲಕ್ಷಣಗಳ ತೀವ್ರತೆಗಳು ಜನರ ನಡುವೆ ವ್ಯಾಪಕವಾಗಿ ಬದಲಾಗುತ್ತವೆ, ಮತ್ತು ನಿಧಾನಗತಿಯ ಸನ್ನಿವೇಶಗಳು ಕಂಡುಹಿಡಿಯಲ್ಪಡದೇ ಹೋಗಬಹುದು.
ಗುಣಲಕ್ಷಣಗಳು
ಸಂಕೋಚನಗಳು "ಒಂದು ಸ್ವಾಭಾವಿಕ ಯಾಂತ್ರಿಕ ಕಾರ್ಯಚಟುವಟಿಕೆಯ ಹಿನ್ನೆಲೆಯ ಕಾರಣದಿಂದಾಗಿ ಪುನರಾವರ್ತಿತವಾಗಿ ಮತ್ತು ಊಹಿಸಲಸಾಧ್ಯವಾಗಿ ಸಂಭವಿಸುವ" ಚಲನೆಗಳು ಅಥವಾ ಶಬ್ದಗಳಾಗಿವೆ, ಅವುಗಳು "ಸಾಮಾನ್ಯ ನಡುವಳಿಕೆಗಳು ತಪ್ಪಾಗಲ್ಪಟ್ಟಿವೆ" ಎಂಬುದನ್ನು ತೋರಿಸುತ್ತವೆ. ಟುರೆಟ್‌ನ ಜೊತೆಗೆ ಸಂಬಂಧಿತವಾದ ಸಂಕೋಚನಗಳು ಸಂಖ್ಯೆಯಲ್ಲಿ, ಆವರ್ತನದಲ್ಲಿ, ತೀವ್ರತೆಯಲ್ಲಿ ಮತ್ತು ಅಂಗರಚನಾ ಸ್ಥಾನಗಳಲ್ಲಿ ಬದಲಾಗುತ್ತವೆ. ವ್ಯಾಕ್ಸಿಂಗ್ ಮತ್ತು ವ್ಯಾನಿಂಗ್ - ಸಂಕೋಚನಗಳ ತೀವ್ರತೆ ಮತ್ತು ಆವರ್ತನದಲ್ಲಿನ ಹೆಚ್ಚುವಿಕೆ ಮತ್ತು ಕಡಿಮೆಯಾಗುವಿಕೆಯ ನಿರಂತರತೆಯು-ಪ್ರತಿ ವ್ಯಕ್ತಿಯಲ್ಲಿಯೂ ಕೂಡ ವಿಭಿನ್ನವಾಗಿ ಸಂಭವಿಸುತ್ತದೆ. ಸಂಕೋಚನಗಳು "ಸರದಿಯ ಪ್ರಕಾರ" ಸಂಭವಿಸುತ್ತವೆ, ಅವುಗಳು ಪ್ರತಿ ವ್ಯಕ್ತಿಗೂ ಕೂಡ ಬದಲಾಗುತ್ತವೆ.
ಕೊಪ್ರೊಲಾಲಿಯಾ (ಸಾಮಾಜಿಕವಾಗಿ ತಿರಸ್ಕರಿಸಲ್ಪಡುವ ಅಥವಾ ನಿಷೇಧಿಸಲ್ಪಟ್ಟ ಶಬ್ದಗಳು ಅಥವಾ ವಾಕ್ಯಗಳ ಅಪ್ರಯತ್ನಿತ ಉಚ್ಚಾರಣೆ) ಇದು ಟುರೆಟ್ ಸಿಂಡ್ರೋಮ್‌ನ ಹೆಚ್ಚು ಸಾರ್ವಜನಿಕವಾಗಲ್ಪಟ್ಟ ಲಕ್ಷಣವಾಗಿದೆ, ಆದರೆ ಇದು ಟುರೆಟ್‌ನ ರೋಗನಿರ್ಣಯಕ್ಕೆ ಅವಶ್ಯಕವಾಗಿಲ್ಲ ಮತ್ತು ಕೇವಲ ೧೦% ಟುರೆಟ್ ರೋಗಿಗಳು ಮಾತ್ರ ಈ ಲಕ್ಷಣವನ್ನು ಪ್ರದರ್ಶಿಸುತ್ತಾರೆ. ಎಕೋಲೇಲಿಯಾ (ಅರ್ಥಹೀನ ಪುನರುಚ್ಚಾರ, ಇತರ ಮತುಗಳನ್ನು ಪುನರುಚ್ಚರಿಸುವುದು) ಮತ್ತು ಪ್ಯಾಲಿಲಾಲಿಯಾ (ತನ್ನ ಸ್ವಂತ ಮಾತುಗಳನ್ನು ಪುನರುಚ್ಚರಿಸುವುದು) ಕೆಲವೇ ಸಂದರ್ಭಗಳಲ್ಲಿ ಮಾತ್ರ ಸಂಭವಿಸುತ್ತದೆ, ಹಾಗೆಯೇ ಹೆಚ್ಚು ಸಾಮಾನ್ಯವಾಗಿರುವ ಪ್ರಾಥಮಿಕ ಯಾಂತ್ರಿಕ ಮತ್ತು ಶಾಬ್ದಿಕ ಸಂಕೋಚನಗಳು, ಅನುಕ್ರಮವಾಗಿ ಕಣ್ಣನ್ನು ಮಿಟುಕಿಸುವುದು ಮತ್ತು ಗಂಟಲನ್ನು ಸರಿಪಡಿಸಿಕೊಳ್ಳುವುದಾಗಿರುತ್ತವೆ.
ಇತರ ಚಲನೆಗಳ ಅಸ್ವಸ್ಥತೆಗಳ (ಉದಾಹರಣೆಗೆ, ಕಂಪವಾತಗಳು, ಡಿಸ್ಟೋನೊಯಾಗಳು, ಮೈಯೋಕ್ಲೋನಸ್, ಮತ್ತು ಡೈಸ್ಕಿನೇಸಿಯಾಗಳು) ಅಪಸಾಮಾನ್ಯವಾದ ಚಲನೆಗಳಿಗೆ ವ್ಯತಿರಿಕ್ತವಾಗಿ, ಟುರೆಟ್‌ನ ಸಂಕೋಚನಗಳು ಏಕಪ್ರಕಾರವಾಗಿರುತ್ತವೆ, ಕ್ಷಣಿಕವಾಗಿ ತಡೆಹಿಡಿಯಬಲ್ಲವಾಗಿರುತ್ತವೆ, ಲಯಬದ್ಧವಾಗಿರುವುದಿಲ್ಲ, ಮತ್ತು ಅನೇಕ ವೇಳೆ ಒಂದು ಬಯಸದ ಮುನ್ಸೂಚಕಾ ಪ್ರಚೋದನೆಗೆ ಪೂರ್ವಭಾವಿಯಾಗಿರುತ್ತದೆ. ಸಂಕೋಚನದ ಪ್ರಾರಂಭಿಕೆಯಲ್ಲಿ ಹಠಾತ್ ಆಗಿ ಪೂರ್ವಭಾವಿಯಾಗಿರುತ್ತದೆ, ಸೀನು ಅಥವಾ ತುರಿಕೆಯನ್ನು ತುರಿಸಿಕೊಳ್ಳುವ ಒಂದು ಅವಶ್ಯಕತೆಗೆ ಅನುಗುಣವಾಗಿ ಟುರೆಟ್ ರೋಗಲಕ್ಷಣವನ್ನು ಹೊಂದಿರುವ ಹೆಚ್ಚಿನ ವ್ಯಕ್ತಿಗಳು ಒಂದು ಪ್ರಚೋದನೆಯ ಬಗ್ಗೆ ತಿಳಿದಿರುತ್ತಾರೆ. ವ್ಯಕ್ತಿಗಳು ಸಂಕೋಚನದ ಅವಶ್ಯಕತೆಯನ್ನು ಉದ್ವೇಗ, ಒತ್ತಡ, ಅಥವಾ ಶಕ್ತಿಯ ನಿರ್ಮಾಣ ಎಂಬುದಾಗಿ ವರ್ಣಿಸುತ್ತಾರೆ, ಅವರು ಅವುಗಳನ್ನು ಬಿಡುಗಡೆ ಮಾಡುವುದಕ್ಕೆ, ಸಂವೇದನತ್ವವನ್ನು ಉಪಶಮನಗೊಳಿಸುವುದಕ್ಕೆ ಅಥವಾ "ಸರಿಯಾಗಿದೆ" ಎಂದು ಭಾವಿಸುವವರೆಗೂ ಅವರು "ಅದನ್ನು ಮಾಡಬೇಕು" ಎಂಬಂತೆ ಪ್ರಜ್ಞಾಪೂರ್ವಕವಾಗಿ ವರ್ತಿಸುತ್ತಾರೆ. ಮುನ್ಸೂಚಕಾ ಪ್ರಚೋದನೆಗಳ ಉದಾಹರಣೆಗಳೆಂದರೆ ವ್ಯಕ್ತಿಯು ತನ್ನ ಗಂಟಲಿನಲ್ಲಿಏನೋ ಇದೆ ಎಂಬಂತಹ ಭಾವನೆಯನ್ನು ಹೊಂದಿರುವುದು, ಅಥವಾ ಭುಜಗಳಲ್ಲಿ ಸ್ಥಾನಿಕವಾಗಿರುವ ಒಂದು ಕಿರಿಕಿರಿ, ಇವುಗಳು ವ್ಯಕ್ತಿಯ ಗಂಟಲನ್ನು ಸರಿಪದಿಸಿಕೊಳ್ಳುವುದಕ್ಕೆ ಅಥವಾ ಭುಜಗಳನ್ನು ಎಗರಿಸುವುದಕ್ಕಿನ ಅವಶ್ಯಕತೆಗಳಿಗೆ ಕಾರಣವಾಗುತ್ತವೆ. ನವೆಯನ್ನು ತುರಿಸಿಕೊಳ್ಳುವ ಒಂದು ಕ್ರಿಯೆಯಂತೆ ವಾಸ್ತವಿಕವಾಗಿ ಸಂಕೋಚನವು ಈ ಉದ್ವೇಗವನ್ನು ಅಥವಾ ಸಂವೇದನತ್ವವನ್ನು ಉಪಶಮನಗೊಳಿಸುವ ಕ್ರಿಯೆ ಎಂಬುದಾಗಿ ಭಾವಿಸಲ್ಪಡುತ್ತದೆ. ಮತ್ತೊಂದು ಉದಾಹರಣೆಯೆಂದರೆ ಕಣ್ಣಿನಲ್ಲಿನ ಒಂದು ಅಹಿತವಾದ ಸಂವೇದನೆಯಿಂದ ಉಪಶಮಗೊಳ್ಳುವುದಕ್ಕೆ ಕಣ್ಣುಗಳನ್ನು ಮಿಟುಕಿಸುವುದು. ಒಂದು ಸಂಕೋಚನದ ಚಲನೆ ಅಥವಾ ಉಚ್ಚಾರಣೆಗಳ ಅಭಿವ್ಯಕ್ತಿಗೆ ಪೂರ್ವಗ್ರಾಹಕವಾಗಿರುವ ಈ ಪ್ರಚೋದನೆಗಳು ಮತ್ತು ಸಂವೇದನತ್ವಗಳು "ಮುನ್ಸೂಚಕಾ ಸಂವೇದನಾ ಕ್ರಿಯೆಗಳು" ಅಥವಾ ಮುನ್ಸೂಚಕಾ ಪ್ರಚೋದನೆಗಳು ಎಂಬುದಾಗಿ ಕರೆಯಲ್ಪಡುತ್ತವೆ. ಅವುಗಳನ್ನು ಹಿಮ್ಮೆಟ್ಟಿಸುವ ಪ್ರಚೋದನೆಗಳ ಕಾರಣದಿಂದ ಸಂಕೋಚನಗಳು ನಿರ್ದಿಷ್ಟವಾಗಿ ಅನೈಚ್ಛಿಕ ಎಂದು ಕರೆಯುವುದಕ್ಕೆ ಬದಲಾಗಿ, ಅರೆ-ಐಚ್ಛಿಕ ಅಥವಾ "ಅನೈಚ್ಛಿಕ " ಎಂಬುದಾಗಿ ವರ್ಣಿಸಲ್ಪಡುತ್ತವೆ; ಅವುಗಳು ಬಯಸದ ಮುನ್ಸೂಚಕಾ ಪ್ರಚೋದನೆಗೆ ಪ್ರತಿಬಂಧಕ ಪ್ರತಿಕ್ರಿಯೆಯಾಗಿ ಐಚ್ಛಿಕ  ಎಂಬಂತೆ ಅನುಭವಿಸಲ್ಪಡುತ್ತವೆ. ಟುರೆಟ್‌ನ ಸಂಕೋಚನಗಳ ಪ್ರಕಟಿಸಲ್ಪಟ್ಟ ವಿವರಣೆಗಳು ಸಂವೇದನಶಿಲತ್ವದ ಕ್ರಿಯೆಯನ್ನು ಸಿಂಡ್ರೋಮ್‌ನ ಪ್ರಮುಖ ರೋಗಲಕ್ಷಣ ಎಂಬುದಾಗಿ ಗುರುತಿಸಲ್ಪಡುತ್ತದೆ, ಆದಾಗ್ಯೂ ಅವುಗಳು ರೋಗನಿರ್ಣಯದ ಮಾನದಂಡಗಳಲ್ಲಿ ಒಳಗೊಳ್ಳಲ್ಪಟ್ಟಿಲ್ಲ.
ಸಂಕೋಚನಗಳನ್ನು ಹೊಂದಿರುವ ವ್ಯಕ್ತಿಗಳು ಕೆಲವು ವೇಳೆ ನಿರ್ಬಂಧಿತ ಅವಧಿಯವರೆಗೆ ತಮ್ಮ ಸಂಕೋಚನಗಳನ್ನು ಉಪಶಮಗೊಳಿಸಿಕೊಳ್ಳುವುದಕ್ಕೆ ಸಮರ್ಥರಾಗಿರುತ್ತಾರೆ, ಹಾಗೆ ಮಾಡುವುದು ಅನೇಕ ವೇಳೆ ನಂತರ ಸಂಕೋಚನಗಳ ಒಂದು ಸ್ಪೋಟನಕ್ಕೆ (ಹಠಾತ್ ಸಂಭವಿಸುವಿಕೆ) ಕಾರಣವಾಗುತ್ತದೆ. ಟುರೆಟ್ ಲಕ್ಷಣವನ್ನು ಹೊಂದಿರುವ ವ್ಯಕ್ತಿಗಳು ತಮ್ಮ ರೋಗಲಕ್ಷಣದಿಂದ ಮುಕ್ತಿಹೊಂದುವುದಕ್ಕೆ ಒಂದು ಪ್ರತ್ಯೇಕವಾದ ಜಾಗವನ್ನು ಹುಡುಕುತ್ತಾರೆ, ಅಥವಾ ಅಲ್ಲಿ ಸಂಕೋಚನದಲ್ಲಿ ಶಾಲೆಯಲ್ಲಿ ಅಥವಾ ಕೆಲಸದಲ್ಲಿ ತಡೆಗಟ್ಟುವಿಕೆಯ ಒಂದು ಅವಧಿಯ ನಂತರ ಒಂದು ಗುರುತಿಸಲ್ಪಟ್ಟ ಹೆಚ್ಚಳದ ಸಂಭವನೀಯತೆಯು ಇರುತ್ತದೆ. ಟುರೆಟ್‌ನ ಲಕ್ಷಣವನ್ನು ಹೊಂದಿರುವ ಕೆಲವು ಜನರು ಮುನ್ಸೂಚಕಾ ಪ್ರಚೋದನೆಗಳ ಬಗ್ಗೆ ತಿಳಿದಿರುವುದಿಲ್ಲ. ವಯಸ್ಕರಿಗಿಂತ ಹೆಚ್ಚಾಗಿ ಮಕ್ಕಳು ಮುನ್ಸೂಚಕಾ ಪ್ರಚೋದನೆಗಳ ಬಗ್ಗೆ ಕಡಿಮೆ ತಿಳಿದಿರುತ್ತಾರೆ, ಆದರೆ ಅವರ ತಿಳುವಳಿಕೆಯು ಪ್ರಬುದ್ಧತೆಯ ಜೊತೆಗೆ ಹೆಚ್ಚುತ್ತ ಹೋಗುತ್ತದೆ. ಅವರು ಮುನ್ಸೂಚಕಾ ಪ್ರಚೋದನೆಗಳ ಬಗ್ಗೆ ತಿಳಿಯುವುದಕ್ಕೂ ಹಲವಾರು ವರ್ಷಗಳಿಗೂ ಮುಂಚೆ ಸಂಕೋಚನಗಳನ್ನು ಹೊಂದಿರುತ್ತಾರೆ. ಮಕ್ಕಳು ವೈದ್ಯರುಗಳ ಬಳಿ ಇರುವ ಸಂದರ್ಭದಲ್ಲಿ ಸಂಕೋಚನಗಳನ್ನು ಹತ್ತಿಕ್ಕಿಕೊಳ್ಳುತ್ತಾರೆ, ಆದ್ದರಿಂದ ಅವರು ತಾವು ವೀಕ್ಷಿಸಲ್ಪಡುತ್ತಿದ್ದೇವೆ ಎಂದು ತಿಳಿದಿಲ್ಲದ ಸಂದರ್ಭದಲ್ಲಿ ಅವರುಗಳು ವೀಕ್ಷಿಸಲ್ಪಡಬೇಕು. ವ್ಯಕ್ತಿಗಳ ನಡುವೆ ಸಂಕೋಚನಗಳನ್ನು ಹತ್ತಿಕ್ಕುವ ಸಾಮರ್ಥ್ಯವು ಬದಲಾಗುತ್ತದೆ, ಮತ್ತು ಮಕ್ಕಳಿಗಿಂತ ಹೆಚ್ಚಾಗಿ ಅದು ವಯಸ್ಕರಲ್ಲಿ ಹೆಚ್ಚು ಬೆಳವಣಿಗೆ ಹೊಂದಿರುತ್ತದೆ.
ಅಲ್ಲಿ ಟುರೆಟ್ ಸಿಂಡ್ರೋಮ್‌ನ ಒಂದು "ವಿಶಿಷ್ಟವಾದ" ದೃಷ್ಟಾಂತ ಎಂಬ ಯಾವುದೇ ವಿಷಯ ಇರುವುದಿಲ್ಲ, ಸನ್ನಿವೇಶವು ವಯಸ್ಸಿನ ಪ್ರಾರಂಭದ ವಿಷಯದಲ್ಲಿ ಒಂದು ನ್ಯಾಯವಾಗಿ ನಂಬಿಕಾರ್ಹವಾಗಿರುವ ಕ್ರಿಯೆಯನ್ನು ಮತ್ತು ರೋಗಲಕ್ಷಣಗಳ ತಿವ್ರತೆಯ ಇತಿಹಾಸಗಳನ್ನು ಅನುಸರಿಸುತ್ತದೆ. ಸಂಕೋಚನಗಳು ಹದಿನೆಂಟನೆಯ ವಯಸ್ಸಿನವರೆಗೆ ಕಂಡುಬರುತ್ತವೆ, ಆದರೆ ಸಂಕೋಚನಗಳು ಪ್ರಾರಂಭವಾಗುವ ಹೆಚ್ಚು ವಿಶಿಷ್ಟವಾದ ವಯಸ್ಸು ಐದರಿಂದ ಏಳರವರೆಗಿನ ವಯಸ್ಸಾಗಿರುತ್ತದೆ. ಯೇಲ್ ಮಕ್ಕಳ ಅಧ್ಯಯನ ಕೇಂದ್ರದ ಲೆಕ್‌ಮನ್ ಎಟ್ ಆಲ್ ಇವರಿಂದ ಪ್ರಕಟಿಸಲ್ಪಟ್ಟ ಒಂದು ೧೯೯೮ ರ ಅಧ್ಯಯನವು ತೋರಿಸಿದ್ದೇನೆಂದರೆ, ಅತ್ಯಂತ ಹೆಚ್ಚಿನ ಮಟ್ಟದ ಸಂಕೋಚನಗಳ ತೀವ್ರತೆಯನ್ನು ಹೊಂದಿರುವ ವಯಸ್ಸುಗಳೆಂದರೆ ಎಂಟರಿಂದ ಹನ್ನೆರಡು ವರ್ಷಗಳಾಗಿವೆ (ಸರಾಸರಿ ಹತ್ತು ವರ್ಷ), ಅದರ ಜೊತೆಗೆ ಹೆಚ್ಚಿನ ರೋಗಿಗಳಲ್ಲಿ ಅವರು ಬಾಲ್ಯಾವಸ್ಥೆಯನ್ನು ದಾಟುತ್ತಿದ್ದಂತೆ ಸಂಕೋಚನಗಳು ಸ್ಥಿರವಾಗಿ ಕಡಿಮೆಯಾಗುತ್ತ ಬರುತ್ತವೆ. ಹೆಚ್ಚು ಸಾಮಾನ್ಯವಾದ, ಮೊದಲು-ಕಂಡುಬರುವ ಸಂಕೋಚನಗಳೆಂದರೆ ಕಣ್ಣುಗಳನ್ನು ಮಿಟುಕಿಸುವುದು, ಮುಖದ ಚಲನೆಗಳು, ಸೀನುವಿಕೆ ಮತ್ತು ಗಂಟಲನ್ನು ಸರಿಪಡಿಸಿಕೊಳ್ಳುವಿಕೆ ಇತ್ಯಾದಿಗಳು. ಪ್ರಾಥಮಿಕ ಸಂಕೋಚನಗಳು ದೇಹದ ಮಧ್ಯಭಾಗಗಳಲ್ಲಿ ಪುನರಾವರ್ತಿತವಾಗಿ ಕಂಡುಬರುತ್ತವೆ, ಸಾಮಾನ್ಯವಾಗಿ ತಲೆ, ಕುತ್ತಿಗೆ ಮತ್ತು ಮುಖದ ಭಾಗಗಳಲ್ಲಿ ಕಂಡುಬರುತ್ತದೆ. ಇದು ಇತರ ಅಸ್ವಸ್ಥತೆಗಳ (ಅಂದರೆ ಸ್ವಮಗ್ನತೆ ಶಕ್ತಿಯ ಅಸ್ವಸ್ಥತೆಗಳ ಸ್ಟಿಮ್‌ಗಳು ಮತ್ತು ಏಕಪ್ರಕಾರಗಳು), ಅವು ವಿಶಿಷ್ಟವಾಗಿ ಒಂದು ಮುಂಚಿನ ವರ್ಷದ ಪ್ರಾರಂಭವನ್ನು ಹೊಂದಿರುತ್ತದೆ, ಅವುಗಳು ಹೆಚ್ಚು ಸುಸಾಂಗತ್ಯ, ಲಯಬದ್ಧ ಮತ್ತು ದ್ವಿಪಕ್ಷೀಯವಾಗಿರುತ್ತವೆ, ಮತ್ತು ತೀವ್ರತೆಗಳನ್ನು ಹೊಂದಿರುತ್ತವೆ (ಉದಾಹರಣೆಗೆ, ಕೈಗಳನ್ನು ಬಡಿಯುವುದು). ಸನ್ನಿವೇಶದ ಸಂದರ್ಭದಲ್ಲಿ ಕಂಡುಬರುವ ಸಂಕೋಚನಗಳು ಪುನರಾವರ್ತಿತವಾಗಿ ಇತರ ಸನ್ನಿವೇಶಗಳ ಜೊತೆಗೆ ಗೊಂದಲಗೊಳ್ಳಲ್ಪಡುತ್ತವೆ, ಅಂದರೆ ಅಲರ್ಜಿಗಳು, ಅಸ್ತಮಾ, ಮತ್ತು ದೃಷ್ಟಿಯ ಸಮಸ್ಯೆಗಳು: ಪಿಡಿಯಾಟ್ರಿಷನ್‌‌ರು, ಅಲರ್ಜಿ ಶಾಸ್ತ್ರಜ್ಞರು ಮತ್ತು ಆಪ್ಥಲ್ಮೊಲೊಜಿಸ್ಟ್‌ರು ಮಕ್ಕಳಲ್ಲಿ ಸಂಕೋಚನವನ್ನು ಕಂಡುಹಿಡಿಯುವಲ್ಲಿ ವಿಶಿಷ್ಟವಾಗಿ ಮೊದಲಿಗರಾಗಿದ್ದಾರೆ.
ರೋಗಲಕ್ಷಣಗಳು ಸಾಕಷ್ಟು ಹೆಚ್ಚು ತೀವ್ರವಾಗಿರುವ ರೋಗಿಗಳಲ್ಲಿ ಚಿಕಿತ್ಸಾಲಯಗಳಿಗೆ ಹೋಗುವುದನ್ನು ಶಿಫಾರಸು ಮಾಡಲಾಗುತ್ತದೆ, ಗೀಳು-ನಿರ್ಬಂಧ ಅಸ್ವಸ್ಥತೆ (ಒಸಿಡಿ) ಮತ್ತು ಏಕಾಗ್ರತೆಯ-ಕೊರೆತೆಯಿರುವ ಹೆಚ್ಚಿನ ಕ್ರಿಯಾಶೀಲ ಅಸ್ವಸ್ಥತೆಗಳು (ಎಡಿಎಚ್‌ಡಿ) ಅನೇಕ ವೇಳೆ ಟುರೆಟ್‌ನ ಲಕ್ಷಣಗಳ ಜೊತೆಗೆ ಸಂಬಂಧಿತವಾಗಿರುತ್ತದೆ. ಟುರೆಟ್ ಅನ್ನು ಹೊಂದಿರುವ ಎಲ್ಲ ವ್ಯಕ್ತಿಗಳು ಎಡಿಎಚ್‌ಡಿ ಅಥವಾ ಒಸಿಡಿ ಅಥವಾ ಇತರ ಕೊಮೊರ್‌ಬಿಡ್ (ಟುರೆಟ್ ಅನ್ನು ಹೊರತುಪಡಿಸಿ ಸಹ ಸಂಭವಿಸುವ ಇತರ ರೋಗನಿರ್ಣಯಗಳು) ಸಂದರ್ಭಗಳನ್ನು ಹೊಂದಿರುವುದಿಲ್ಲ, ಆದಾಗ್ಯೂ ವೈದ್ಯಕೀಯ ಸಂಖ್ಯೆಗಳಲ್ಲಿ, ರೋಗಿಗಳ ಒಂದು ಅತ್ಯಂತ ಹೆಚ್ಚಿನ ಪ್ರತಿಶತವು ಎಡಿಎಚ್‌ಡಿಯನ್ನು ಹೊಂದಿದೆ ಎಂಬುದರ ಬಗ್ಗೆ ಚಿಕಿತ್ಸೆಯನ್ನು ಪಡೆದುಕೊಳ್ಳುತ್ತಿದ್ದಾರೆ. ಒಬ್ಬ ಲೇಖಕನು ಹೇಳುವುದೇನೆಂದರೆ ಎಡಿಎಚ್‌ಡಿ, ಒಸಿಡಿ ಮತ್ತು ಇತರ ಅಸ್ವಸ್ಥತೆಗಳ ಅನುಪಸ್ಥಿತಿಯಲ್ಲಿ ಟುರೆಟ್ ಸಿಂಡ್ರೋಮ್ ಅನ್ನು ಉಲ್ಲೇಖಿಸುತ್ತ ರೋಗಿಯ ದಾಖಲೆಗಳ ಒಂದು ಹತ್ತು-ವರ್ಷದ ಅವಲೋಕನವು ಟುರೆಟ್ ಅನ್ನು ಹೊಂದಿರುವ ಸರಿಸುಮಾರು ೪೦% ರೋಗಿಗಳು "ಟಿಎಸ್-ಮಾತ್ರ" ಹೊಂದಿವೆ ಅಥವಾ "ನಿಜವಾದ ಟಿಎಸ್" ಅನ್ನು ಹೊಂದಿವೆ ಎಂಬುದನ್ನು ಬಹಿರಂಗಗೊಳಿಸಿತು. ಮತ್ತೊಬ್ಬ ಲೇಖಕನು ಹೇಳುವುದೇನೆಂದರೆ ಸಂಕೋಚನ ಅಸ್ವಸ್ಥತೆಗಳನ್ನು ಹೊಂದಿರುವ ೬೫೬ ರೋಗಿಗಳಲ್ಲಿ ೫೭% ರೋಗಿಗಳು ಕ್ಲಿಷ್ಟಕರವಲ್ಲದ ಸಂಕೋಚನಗಳನ್ನು ಹೊಂದಿದ್ದಾರೆ, ಹಾಗೆಯೇ ೪೩% ರೋಗಿಗಳು ಸಂಕೋಚನಗಳು ಮತ್ತು ಕೊಮೊರ್ಬಿಡ್ ಲಕ್ಷಣಗಳನ್ನೂ ಹೊಂದಿದ್ದಾರೆ. "ಪೂರ್ತಿಯಾಗಿ-ಉಲ್ಬಣಗೊಳ್ಳಲ್ಪಟ್ಟ ಟುರೆ‌ಟ್‌ನ ಸಿಂಡ್ರೋಮ್" ಇದು ಸಂಕೋಚನಗಳ ಜೊತೆಗೆ ಗಣನೀಯ ಪ್ರಮಾಣದ ಕೊಮೊರ್‌ಬಿಡ್ ಲಕ್ಷಣಗಳನ್ನು ಹೊಂದಿರುವ ರೋಗಿಗಳನ್ನು ವರ್ಣಿಸುವುದಕ್ಕೆ ಬಳಸಲ್ಪಡುವ ಶಬ್ದವಾಗಿದೆ.
ಕಾರಣಗಳು
ಟುರೆಟ್ ಸಿಂಡ್ರೋಮ್‌ನ ನಿಖರವಾದ ಕಾರಣವು ತಿಳಿಯಲ್ಪಟ್ಟಿಲ್ಲ, ಆದರೆ ಇದು ತುಂಬಾ ಹೆಚ್ಚಾಗಿ ಸ್ಥಾಪಿತವಾಗಲ್ಪಟ್ಟಿದೆ, ಅಲ್ಲಿ ಆನುವಂಶಿಕ ಮತ್ತು ವಾತಾವರಣದ ಈ ಎರಡು ಸಂಗತಿಗಳು ಒಳಗೊಳ್ಳಲ್ಪಟ್ಟಿವೆ. ಟುರೆಟ್‌ಗಳ ಹೆಚ್ಚಿನ ಪ್ರಮಾಣದ ದೃಷ್ಟಾಂತಗಳು ಆನುವಂಶಿಕವಾಗಿ ಬಂದಿವೆ ಎಂಬುದಾಗಿ ಆನುವಂಶಿಕ ಅಧ್ಯಯನಗಳು ತಿಳಿಸಿಕೊಟ್ಟಿವೆ, ಆದಾಗ್ಯೂ ಆನುವಂಶಿಕತೆಯ ನಿಖರವಾದ ವಿಧಾನವು ಇನ್ನೂ ಕೂಡ ತಿಳಿಯಲ್ಪಟ್ಟಿಲ್ಲ, ಮತ್ತು ಯಾವುದೇ ವಂಶವಾಹಿಯೂ ಕೂಡ ಕಂಡುಹಿಡಿಯಲ್ಪಟ್ಟಿಲ್ಲ. ಕೆಲವು ದೃಷ್ಟಾಂತಗಳಲ್ಲಿ, ಟುರೆಟ್‌ನ ಸಿಂಡ್ರೋಮ್ ವಿರಳವಾಗಿರುತ್ತವೆ, ಅಂದರೆ, ಇದು ತಂದೆತಾಯಿಗಳಿಂದ ಆನುವಂಶಿಕವಾಗಿ ಪಡೆದುಕೊಳ್ಳಲ್ಪಟ್ಟಿರುವುದಿಲ್ಲ. ಮತ್ತೆ ಕೆಲವು ದೃಷ್ಟಾಂತಗಳಲ್ಲಿ, ಸಂಕೋಚನಗಳು ಟುರೆಟ್ ಅನ್ನು ಹೊರತುಪಡಿಸಿ ಇತರ ಅಸ್ವಸ್ಥತೆಗಳ ಜೊತೆಗೆ ಸಂಬಂಧಿತವಾಗಿರುತ್ತದೆ, ಈ ದೃಷ್ಟಾಂತವು ಟುರೆಟಿಸಮ್ ಎಂದು ಕರೆಯಲ್ಪಡುತ್ತದೆ.
ಟುರೆಟ್ ಅನ್ನು ಹೊಂದಿರುವ ಒಬ್ಬ ವ್ಯಕ್ತಿಯು ಅವನ ಅಥವಾ ಅವಳ ಮಕ್ಕಳಿಗೆ ವಂಶವಾಹಿಗಳನ್ನು ವರ್ಗಾಯಿಸುವ ೫೦% ಸಾಧ್ಯತೆಗಳನ್ನು ಹೊಂದಿರುತ್ತಾನೆ, ಆದರೆ ಟುರೆಟ್ ಇದು ಬದಲಾಗುತ್ತಿರುವ ಅಭಿವ್ಯಕ್ತಿಯ ಮತ್ತು ಅಸಂಪೂರ್ಣವಾದ ವ್ಯಾಪನೆಯ ಒಂದು ಸ್ಥಿತಿಯಾಗಿದೆ. ಆದ್ದರಿಂದ, ಆನುವಂಶಿಕ ಘಾಸಿಗೊಳಿಸುವಿಕೆಯನ್ನು ಪಡೆದುಕೊಳ್ಳುವ ಪ್ರತಿ ವ್ಯಕ್ತಿಯೂ ಕೂಡ ರೋಗಲಕ್ಷಣಗಳನ್ನು ಪ್ರದರ್ಶಿಸುವುದಿಲ್ಲ; ಅತ್ಯಂತ ನಿಕಟವಾದ ಕುಟುಂಬದ ಸದಸ್ಯರುಗಳೂ ಕೂಡ ರೋಗಲಕ್ಷಣಗಳ ವಿಭಿನ್ನವಾದ ತೀವ್ರತೆಗಳನ್ನು ಪ್ರದರ್ಶಿಸುತ್ತಾರೆ, ಅಥವಾ ಯಾವುದೇ ಲಕ್ಷಣಗಳನ್ನು ಪ್ರದರ್ಶಿಸುವುದಿಲ್ಲ. ವಂಶವಾಹಿ(ಗಳು) ಮಂದವಾದ ಸಂಕೋಚನ ಅಸ್ವಸ್ಥತೆ (ಕ್ಷಣಿಕ ಅಥವಾ ತೀವ್ರವಾದ ಸಂಕೋಚನಗಳು), ಅಥವಾ ಸಂಕೋಚನಗಳನ್ನು ಹೊಂದಿಲ್ಲದ ಗೀಳು-ನಿರ್ಬಂಧಿತ ಟುರೆಟ್‌ಗಳು ಎಂಬುದಾಗಿ ಅಭಿವ್ಯಕ್ತಿಪಡಿಸಲ್ಪಡುತ್ತವೆ. ವಂಶವಾಹಿಯ(ಗಳ)ನ್ನು ಆನುವಂಶಿಕವಾಗಿ ಪಡೆದುಕೊಳ್ಳುವ ಕೆಲವೇ ಕೆಲವು ಮಕ್ಕಳು ವೈದ್ಯಕೀಯ ಚಿಕಿತ್ಸೆಯನ್ನು ಪಡೆದುಕೊಳ್ಳುವ ರೋಗಲಕ್ಷಣಗಳನ್ನು ಪ್ರದರ್ಶಿಸುತ್ತಾರೆ. ಲಿಂಗವು ಆನುವಂಶಿಕ ಭೇದ್ಯತೆಯನ್ನು ವ್ಯಕ್ತಪಡಿಸುವಲ್ಲಿ ಒಂದು ಪಾತ್ರವನ್ನು ನಿರ್ವಹಿಸುತ್ತದೆ: ಗಂಡಸರು ಹೆಂಗಸರಿಗಿಂತ ಹೆಚ್ಚು ಸಾಮಾನ್ಯವಾಗಿ ಸಂಕೋಚನಗಳನ್ನು ಅಭಿವ್ಯಕ್ತಿಗೊಳಿಸುತ್ತವೆ.
ಆನುವಂಶಿಕ-ಅಲ್ಲದ, ವಾತಾವರಣದ, ಸೋಂಕುಗಳು, ಅಥವಾ ಮಾನಸಿಕ ಸಂಗತಿಗಳು - ಟುರೆಟ್ ಅನ್ನು ಉಂಟುಮಾಡಲಾಗದ ಸಂದರ್ಭದಲ್ಲಿ - ಇದರ ತೀವ್ರತೆಯ ಮೇಲೆ ಪ್ರಭಾವವನ್ನು ಬೀರುತ್ತವೆ. ಆಟೋಇಮ್ಯೂನ್ ಪ್ರಕ್ರಿಯೆಗಳು ಸಂಕೋಚನದ ಪ್ರಾರಂಭದ ಮೇಲೆ ಪರಿಣಾಮವನ್ನು ಬೀರಬಹುದು ಮತ್ತು ಕೆಲವು ದೃಷ್ಟಾಂತಗಳಲ್ಲಿ ಉಲ್ಬಣಕ್ಕೆ ಕಾರಣವಾಗುತ್ತವೆ. ೧೯೯೮ ರಲ್ಲಿ, ಮಾನಸಿಕ ಆರೋಗ್ಯದ ಯುನೈಟೆಡ್ ಸ್ಟೇಟ್ಸ್ ರಾಷ್ಟ್ರೀಯ ಸಂಸ್ಥೆಯು ಒಂದು ಊಹೆಯನ್ನು ಪ್ರತಿಪಾದಿಸಿದರು, ಅದೇನೆಂದರೆ ಗೀಳು-ನಿರ್ಬಂಧಿತ ಅಸ್ವಸ್ಥತೆ (ಒಸಿಡಿ) ಮತ್ತು ಸಂಕೋಚನ ಅಸ್ವಸ್ಥತೆಗಳು ಇವೆರಡೂ ಸ್ಟ್ರೆಪ್ಟೊಕೊಕಲ್ ನಂತರದ ಆಟೋಇಮ್ಯೂನ್ ಪ್ರಕ್ರಿಯೆಯ ಒಂದು ಫಲಿತಾಂಶವಾಗಿ ಮಕ್ಕಳ ವರ್ಗದಲ್ಲಿ ಉದ್ಭವಿಸುತ್ತವೆ. ಐದು ರೋಗನಿರ್ಣಯಾತ್ಮಕ ಮಾನದಂಡಗಳನ್ನು ಪಡೆದುಕೊಳ್ಳುವ ಮಕ್ಕಳು ಈ ಊಹೆಗೆ ಅನುಗುಣವಾಗಿ, ಸ್ಟ್ರೆಪ್ಟೋಕೋಕಲ್ ಸೋಂಕುಗಳ (ಪಿಎ‌ಎನ್‌ಡಿಎ‌ಎಸ್) ಜೊತೆಗಿನ ಪೀಡಿಯಾಟ್ರಿಕ್ ಆಟೋಇಮ್ಯೂನ್ ನರಮಾನಸಿಕ ಅಸ್ವಸ್ಥತೆಗಳನ್ನು ಹೊಂದಿದ್ದಾರೆ ಎಂಬುದಾಗಿ ವಿಂಗಡಿಸಲ್ಪಡುತ್ತಾರೆ. ಈ ಕಲಹಾಸ್ಪದ ಊಹೆಯು ವೈದ್ಯಕೀಯ ಮತ್ತು ಪ್ರಯೋಗಶಾಲೆಯ ಸಂಶೋಧನೆಗಳ ಕೇಂದ್ರವಾಗಿದೆ, ಆದರೆ ಇದು ಇನ್ನೂ ಕೂಡ ಸಾಧಿಸಿ ತೋರಿಸಲ್ಪಟ್ಟಿಲ್ಲ. <ಉಲ್ಲೆಖ>ಪ್ರತಿರಕ್ಷಾ ಸಕ್ರಿಯಕರಣ:
ಟುರೆಟ್‌ಗೆ ಆನುವಂಶಿಕವಾಗಿ ಭೇದಿಸಲ್ಪಡುವಿಕೆಯ ಮೇಲೆ ಪರಿಣಾಮವನ್ನು ಬೀರುವ ಯಾಂತ್ರಿಕತೆಯು ಸ್ಥಾಪಿತಗೊಳ್ಳಲ್ಪಟ್ಟಿದೆ, ಮತ್ತು ನಿಖರವಾದ ವಿವರ್ಣನ ಶಾಸ್ತ್ರವು ತಿಳಿಯಲ್ಪಟ್ಟಿಲ್ಲ. ಸಂಕೋಚನಗಳು ದೇಹದ ಹೊದಿಕೆಯ ಮತ್ತು ಉಪಹೊದಿಕೆಯ ಭಾಗಗಳಲ್ಲಿ, ಥಾಲಮಸ್, ತಳದ ಗ್ಯಾಂಗ್ಲಿಯಾ ಮತ್ತು ಮುಂಭಾಗದ ಕವಚಗಳಲ್ಲಿನ ಅಪಸಾಮಾನ್ಯವಾದ ಕ್ರಿಯೆಯ ಒಂದು ಫಲಿತಾಂಶವಾಗಿದೆ ಎಂಬುದಾಗಿ ತಿಳಿಯಲಾಗುತ್ತದೆ. ನರರಚನಾ ಶಾಸ್ತ್ರದ ಮಾದರಿಗಳು ಮೆದುಳಿನ ಕವಚ ಮತ್ತು ಉಪಕವಚವನ್ನು ಸಂಪರ್ಕಿಸುವ ಸರ್ಕ್ಯೂಟ್‌ಗಳಲ್ಲಿ ವೈಫಲ್ಯಗಳನ್ನು ಸೂಚಿಸುತ್ತವೆ, ಮತ್ತು ಚಿತ್ರಣ ತಂತ್ರಗಾರಿಕೆಗಳು ತಳದ ಗ್ಯಾಂಗ್ಲಿಯಾ ಮತ್ತು ಮುಂಭಾಗದ ಕವಚವನ್ನು ಸೂಚಿಸುತ್ತವೆ.
ರೋಗನಿರ್ಣಯ
ಮಾನಸಿಕ ಅಸ್ವಸ್ಥತೆಗಳ ವಿಶ್ಲೇಷಣಾತ್ಮಕ ಮತ್ತು ಸಂಖ್ಯಾಶಾಸ್ತ್ರೀಯ ಕೈಪಿಡಿ ಯ (ಡಿಎಸ್‌ಎಮ್-IV-ಟಿಆರ್) ಪರಿಷ್ಕೃತಗೊಳಿಸಲ್ಪಟ್ಟ ನಾಲ್ಕನೆಯ ಆವೃತ್ತಿಯ ಪ್ರಕಾರ, ಟುರೆಟ್‌ನ ಸಿಂಡ್ರೋಮ್ ಇದು ಒಂದು ವರ್ಷದ ಅವಧಿಯಲ್ಲಿ ಯಾವಾಗ ವ್ಯಕ್ತಿಯು ಬಹುವಿಧದ ಯಾಂತ್ರಿಕ ಮತ್ತು ಒಂದು ಅಥವಾ ಹೆಚ್ಚು ವಾಚಿಕ ಸಂಕೋಚನಗಳನ್ನು ಪ್ರದರ್ಶಿಸುತ್ತಾನೋ ಆಗ ರೋಗನಿರ್ಣಯವು ನಡೆಸಲ್ಪಡುತ್ತದೆ (ಆದಾಗ್ಯೂ ಇವುಗಳು ಸಹಸಂಬಂಧಿತವಾಗಿರುವ ಅವಶ್ಯಕತೆಯಿಲ್ಲ), ಅದರ ಜೊತೆಗೆ ಮೂರಕ್ಕಿಂತ ಹೆಚ್ಚು ಅನುಕ್ರಮವಾದ ಸಂಕೋಚನ-ರಹಿತ ತಿಂಗಳುಗಳನ್ನು ಹೊಂದಿರಬೇಕು. ಮುಂಚಿನ ಡಿಎಸ್‌ಎಮ್-IV ಇದು "ಸಾಮಾಜಿಕ, ವೃತ್ತಿನಿರತ ಅಥವಾ ಕಾರ್ಯನಿರ್ವಹಣೆಯ ಇತರ ಭಾಗಗಳ ಗುರುತಿಸಲ್ಪಟ್ಟ ವೇದನೆ ಅಥವಾ ಗಣನೀಯ ಪ್ರಮಾಣದ ದುರ್ಬಲಗೊಳಿಸುವಿಕೆ"ಯ ಅವಶ್ಯಕತೆಯನ್ನು ಒಳಗೊಂಡಿತ್ತು, ಆದರೆ ಈ ಅವಶ್ಯಕತೆಯು ಕೈಪಿಡಿಯ ತೀರಾ ಇತ್ತೀಚಿನ ಪರಿಷ್ಕರಣೆಯಲ್ಲಿ ತೆಗೆದುಹಾಕಲ್ಪಟ್ಟಿತು, ಅದಕ್ಕೆ ಬದಲಾಗಿ ವೈದ್ಯರುಗಳು ಟುರೆಟ್ ಸಿಂಡ್ರೋಮ್‌ನ ಇತರ ಮಾನದಂಡಗಳನ್ನು ಹೊಂದಿರುವ ರೋಗಿಗಳನ್ನು ಮಾತ್ರ ನೋಡುತ್ತಾರೆ, ಆದರೆ ಯಾವುದೇ ವೇದನೆ ಅಥವಾ ದುರ್ಬಲತೆಯನ್ನು ಹೊಂದಿರುವುದಿಲ್ಲ. ರೋಗದ ಪ್ರಾರಂಭವು ೧೮ ವರ್ಷ ವಯಸ್ಸಿಗಿಂತ ಮುಂಚೆ ಸಂಭವಿಸಿರಬೇಕು, ಮತ್ತು "ಒಂದು ದ್ರವ್ಯ ಅಥವಾ ಸಾಮಾನ್ಯ ವೈದ್ಯಕೀಯ ಸ್ಥಿತಿಯ ನೇರ ಭೌತಶಾಸ್ತ್ರೀಯ ಪರಿಣಾಮಗಳಿಗೆ" ಸಂಬಂಧಿತವಾಗಿರುವುದಿಲ್ಲ. ಆದ್ದರಿಂದ, ಸಂಕೋಚನಗಳನ್ನು ಒಳಗೊಳ್ಳುವ ಇತರ ವೈದ್ಯಕೀಯ ಸನ್ನಿವೇಶಗಳು ಅಥವಾ ಸಂಕೋಚನದ-ತರಹದ ಚಲನೆಗಳು-ಅಂದರೆ ಸ್ವಮಗ್ನತೆ ಅಥವಾ ಟುರೆಟಿಸಮ್‌ನ ಇತರ ಕಾರಣಗಳು-ಒಂದು ಟುರೆಟ್‌ನ ರೋಗನಿರ್ಣಯವನ್ನು ಮಾಡುವುದಕ್ಕೆ ಮುಂಚೆ ತೆಗೆದುಹಾಕಲ್ಪಡಬೇಕು.
ಟುರೆಟ್‌ನ ಸಿಂಡ್ರೋಮ್ ಅನ್ನು ವಿಶ್ಲೇಷಿಸುವಾಗ ಬಳಸಿಕೊಳ್ಳಲ್ಪಡುವ ಯಾವುದೇ ನಿರ್ದಿಷ್ಟವಾದ ವೈದ್ಯಕೀಯ ಅಥವಾ ಮರೆಮಾಡುವ ಪರೀಕ್ಷೆಗಳಿಲ್ಲ; ಇದು ಭಾಗಶಃ ತೀವ್ರತೆಯ ಅಭಿವ್ಯಕ್ತಿಯ ವ್ಯಾಪಕವಾದ ಅಭಿವ್ಯಕ್ತಿಯ ಕಾರಣದಿಂದ ಹೆಚ್ಚಾಗಿ ತಪ್ಪಾಗಿ ರೋಗ ನಿರ್ಣಯಮಾಡಲ್ಪಡುತ್ತದೆ ಅಥವಾ ಕಡಿಮೆ ಪ್ರಮಾಣದಲ್ಲಿ ರೋಗನಿರ್ಣಯ ಮಾಡಲ್ಪಡುತ್ತದೆ, ತೀವ್ರತೆಗಳು ಮಂದಗತಿಯಿಂದ (ಹೆಚ್ಚಿನ ದೃಷ್ಟಾಂತಗಳು) ಅಥವಾ ಮಧ್ಯಮಗತಿಯಿಂದ, ತೀವ್ರತೆಯವರೆಗೆ (ಅತ್ಯಂತ ವಿರಳವಾದ, ಆದರೆ ಹೆಚ್ಚು ವ್ಯಾಪಕವಾಗಿ-ಗುರುತಿಸಲ್ಪಟ್ಟ ಮತ್ತು ಸಾರ್ವಜನಿಕಗೊಳಿಸಲ್ಪಟ್ಟ ದೃಷ್ಟಾಂತಗಳು) ತಮ್ಮ ವ್ಯಾಪ್ತಿಯನ್ನು ಹೊಂದಿರುತ್ತವೆ. ಅಸ್ತಮಾವನ್ನು ಅನುಕರಿಸುವ ಕೆಮ್ಮುವಿಕೆ, ಕಣ್ಣುಗಳನ್ನು ಮಿಟುಕಿಸುವುದು ಮತ್ತು ಸಂಕೋಚನಗಳು ಸಾಮಾನ್ಯವಾಗಿ ತಪ್ಪಾಗಿ ರೋಗನಿರ್ಣಯ ಮಾಡಲ್ಪಡುತ್ತವೆ.
ವ್ಯಕ್ತಿಯ ರೋಗಲಕ್ಷಣಗಳ ಅವಲೋಕನ ಮತ್ತು ಕುಟುಂಬದ ಇತಿಹಾಸದ ಮೇಲೆ ಆಧಾರಿತವಾಗಿ ಮತ್ತು ಸಂಕೋಚನ ಅಸ್ವಸ್ಥತೆಗಳ ದ್ವಿತೀಯಕ ಕಾರಣಗಳನ್ನು ತೆಗೆದುಹಾಕಿದ ನಂತರ ರೋಗನಿರ್ಣಯ ಮಾಡಲ್ಪಡುತ್ತದೆ. ಒಂದು ವಿಶಿಷ್ಟವಾದ ಪ್ರಾರಂಭವನ್ನು ಹೊಂದಿರುವ ರೋಗಿಗಳಲ್ಲಿ ಮತ್ತು ಸಂಕೋಚನಗಳನ್ನು ಅಥವಾ ಗೀಳು-ನಿರ್ಬಂಧಿತ ಅಸ್ವಸ್ಥತೆಯನ್ನು ಹೊಂದಿರುವ ರೋಗಿಗಳ ಕುಟುಂಬದ ಇತಿಹಾಸಗಳಲ್ಲಿ, ಒಂದು ಮೂಲಭೂತವಾದ ದೈಹಿಕ ಮತ್ತು ನರಶಾಸ್ತ್ರೀಯ ಪರಿಶೀಲನೆಯು ಸಾಕಷ್ಟಾಗಿರುತ್ತದೆ.
ಇತರ ಕೊಮೊರ್ಬಿಡ್ ಸನ್ನಿವೇಶಗಳು (ಎಡಿಎಚ್‌ಡಿ ಅಥವಾ ಒಸಿಡಿ ಯಂತಹ) ಅಸ್ತಿತ್ವದಲ್ಲಿರಬೇಕು ಎಂಬಂತಹ ಅವಶ್ಯಕತೆಯಿಲ್ಲ, ಆದರೆ ಸಂಕೋಚನಗಳನ್ನು ವಿವರಿಸುವ ಇತರ ಸನ್ನಿವೇಶಗಳು ಅಲ್ಲಿ ಅಸ್ತಿತ್ವದಲ್ಲಿವೆ ಎಂಬುದಾಗಿ ಒಬ್ಬ ವೈದ್ಯ ಭಾವಿಸಿದರೆ, ಅಂತಹ ಸನ್ನಿವೇಶವನ್ನು ತೆಗೆದುಹಾಕುವುದಕ್ಕೆ ಪರೀಕ್ಷೆಗಳನ್ನು ಆದೇಶಿಸಲಾಗುತ್ತದೆ. ಇದರ ಒಂದು ಉದಾಹರಣೆಯೆಂದರೆ ಯಾವಾಗ ಸಂಕೋಚನಗಳು ಮತ್ತು ಹಿಡಿತದ ಕ್ರಿಯೆಗಳ ನಡುವೆ ರೋಗನಿರ್ಣಯಾತ್ಮಕ ಗೊಂದಲವು ಅಸ್ತಿತ್ವದಲ್ಲಿರುತ್ತದೆಯೋ, ಆಗ ಒಂದು ಇಇಜಿ ಚಿಕಿತ್ಸೆಯು ಅವಶ್ಯಕವಾಗುತ್ತದೆ, ಅಥವಾ ಅಲ್ಲಿ ಮೆದುಳಿನ ಅಪಸಾಮಾನ್ಯತೆಗಳನ್ನು ತೆಗೆದುಹಾಕುವುದಕ್ಕೆ ಒಂದು ಎಮ್‌ಆರ್‌ಐ ಯನ್ನು ಸೂಚಿಸುವ ರೋಗಲಕ್ಷಣಗಳಿರುತ್ತವೆ. ಹೈಪರ್‌ಥೈರಾಯ್ಡಿಸಮ್ ಅನ್ನು ತೆಗೆದುಹಾಕುವುದಕ್ಕೆ ಟಿಎಸ್‌ಎಚ್ ಮಟ್ಟಗಳು ಮಾಪನ ಮಾಡಲ್ಪಡುತ್ತವೆ, ಅವು ಸಂಕೋಚನಗಳ ಒಂದು ಕಾರಣವಾಗಿರುತ್ತದೆ. ಮೆದುಳಿನ ಚಿತ್ರಣ ಅಧ್ಯಯನಗಳು ಸಾಮಾನ್ಯವಾಗಿ ಅವಶ್ಯಕವಾಗಿರುವುದಿಲ್ಲ. ಸಂಕೋಚನಗಳ ಮತ್ತು ಇತರ ನಡುವಳಿಕೆಯ ಲಕ್ಷಣಗಳ ಏಕಾಏಕಿಯಾದ ಸಂಭವಿಸುವಿಕೆಯು ಕಂಡುಬರುವ ವಯಸ್ಕರಲ್ಲಿ ಮತ್ತು ಪ್ರಬುದ್ಧರಲ್ಲಿ ಕೊಕೈನ್ ಮತ್ತು ಉತ್ತೇಜಕಗಳಿಗೆ ಮೂತ್ರದ ಔಷಧಿ ವಿಶ್ಲೇಷಣೆಗಳು ಅವಶ್ಯಕವಾಗಿರುತ್ತವೆ. ಒಂದು ಕುಟುಂಬದ ಇತಿಹಾಸದಲ್ಲಿ ಮೂತ್ರಪಿಂಡದ ರೋಗವು ಅಸ್ತಿತ್ವದಲ್ಲಿದ್ದರೆ, ಸೀರಮ್ ಕಾಪರ್ ಮತ್ತು ಸೆರುಲೋಪ್ಲಾಸ್ಮಿನ್ ಮಟ್ಟಗಳು ವಿಲ್ಸನ್‌ನ ರೋಗವನ್ನು ತೆಗೆದುಹಾಕುತ್ತವೆ. ಹೆಚ್ಚಿನ ದೃಷ್ಟಾಂತಗಳು ಸಂಕೋಚನಗಳ ಒಂದು ಇತಿಹಾಸವನ್ನು ಕೇವಲ ವೀಕ್ಷಣೆಯ ಮೂಲಕ ರೋಗನಿರ್ಣಯಮಾಡಲ್ಪಡುತ್ತದೆ.
ಸಂಕೋಚನಗಳ ದ್ವಿತೀಯಕ ಕಾರಣಗಳು (ಆನುವಂಶಿಕ ಟುರೆಟ್ ಸಿಂಡ್ರೋಮ್‌ಗೆ ಸಂಬಂಧಿತವಾಗಿರಲಿಲ್ಲ) ಸಾಮಾನ್ಯವಾಗಿ ಟುರೆಟಿಸಮ್ ಎಂಬುದಾಗಿ ಉಲ್ಲೇಖಿಸಲ್ಪಡುತ್ತದೆ. ಡಿಸ್ಟೋನಿಯಾ, ಕಂಪವಾತ, ಇತರ ಆನುವಂಶಿಕ ಸನ್ನಿವೇಶಗಳು, ಮತ್ತು ಸಂಕೋಚನಗಳ ದ್ವಿತೀಯಕ ಕಾರಣಗಳು ಟುರೆಟ್ ಸಿಂಡ್ರೋಮ್‌ಗೆ ಭೇದಾತ್ಮಕ ರೋಗನಿರ್ಣಯದಲ್ಲಿ ತೆಗೆದುಹಾಕಲ್ಪಡಬೇಕು. ಸಂಕೋಚನಗಳನ್ನು ಅಥವಾ ಏಕಪ್ರಕಾರದ ಚಲನೆಗಳನ್ನು ಸೂಚಿಸುವ ಇತರ ಸನ್ನಿವೇಶಗಳು ಈ ಕೆಳಗಿನವುಗಳನ್ನು ಒಳಗೊಳ್ಳುತ್ತವೆ ಬೆಳವಣಿಗಾತ್ಮಕ ಅಸ್ವಸ್ಥತೆಗಳು, ಸ್ವಮಗ್ನತೆ ಶಕ್ತಿಯ ಅಸ್ವಸ್ಥತೆಗಳು, ಮತ್ತು ಏಕಪ್ರಕಾರಿಕ ಚಲನೆಯ ಅಸ್ವಸ್ಥತೆ; ಸಿಡೆನ್‌ಹ್ಯಾಮ್‌ನ ಕಂಪವಾತ; ಐಡಿಯೋಪ್ಯಾಥಿಕ್ ಡಿಸ್ಟೋನಿಯಾ; ಮತ್ತು ಆನುವಂಶಿಕ ಸನ್ನಿವೇಶಗಳು ಅಂದರೆ ಹಂಟಿಗ್‌ಟನ್‌ನ ರೋಗ, ನ್ಯೂರೋಕ್ಯಾಂಥೋಸೈಟೋಸಿಸ್, ಹ್ಯಾಲರ್ವೋಡೆನ್-ಸ್ಪ್ಯಾಟ್ಜ್ ಸಿಂಡ್ರೋಮ್, ಡಶೆನ್ ಸ್ನಾಯುಗಳ ಡಿಸ್ಟ್ರೊಫಿ, ವಿಲ್ಸನ್‌ನ ರೋಗ, ಮತ್ತು ಟ್ಯುಬೆರಸ್ ಸ್ಕ್ಲೆರೋಸಿಸ್‌ಗಳನ್ನು ಒಳಗೊಳ್ಳುತ್ತದೆ. ಇತರ ಸಂಭವನೀಯತೆಗಳು ಡೌನ್ ಸಿಂಡ್ರೋಮ್, ಕ್ಲೈನ್‌ಫೆಲ್ಟರ್‌ನ ಸಿಂಡ್ರೋಮ್, XYY ಸಿಂಡ್ರೋಮ್ ಮತ್ತು ಫ್ರ್ಯಾಗಿಲ್ ಎಕ್ಸ್ ಸಿಂಡ್ರೋಮ್‌ಗಳಂತಹ ವರ್ಣತಂತುಗಳ ಅಸ್ವಸ್ಥತೆಯನ್ನು ಒಳಗೊಳ್ಳುತ್ತವೆ. ಸಂಕೋಚನಗಳ ಪಡೆಯಲ್ಪಟ್ಟ ಕಾರಣಗಳು ಡ್ರಗ್-ಪ್ರಚೋದಿತ ಸಂಕೋಚನಗಳು, ತಲೆಯ ಗಾಯ, ಎನ್ಸೆಫಾಲಿಟಿಸ್, ಪಾರ್ಶ್ವವಾಯು, ಮತ್ತು ಇಂಗಾಲದ ಮೊನೊಕ್ಸೈಡ್ ವಿಷಗೊಳಿಸುವಿಕೆಗಳನ್ನು ಒಳಗೊಳ್ಳುತ್ತದೆ. ಲೆಶ್-ನೈಹನ್ ಸಿಂಡ್ರೋಮ್‌ನ ರೋಗಲಕ್ಷಣಗಳು ಟುರೆಟ್ ರೋಗಲಕ್ಷಣಗಳ ಜೊತೆಗೆ ಗೊಂದಲಗೊಳಿಸಿಕೊಳ್ಳಲ್ಪಡುತ್ತವೆ. ಈ ಸನ್ನಿವೇಶಗಳಲ್ಲಿ ಹೆಚ್ಚಿನವುಗಳು ಸಂಕೋಚನ ಅಸ್ವಸ್ಥತೆಗಳಿಗಿಂತ ವಿರಳವಾಗಿರುತ್ತವೆ, ಮತ್ತು ಒಂದು ವಿವರವಾದ ಇತಿಹಾಸ ಮತ್ತು ಪರಿಶೀಲನೆಯು ವೈದ್ಯಕೀಯ ಮತ್ತು ಮರೆಮಾಚುವ ಪರೀಕ್ಷೆಗಳಿಲ್ಲದೇ ಅವುಗಳನ್ನು ತೆಗೆದುಹಾಕುವುದಕ್ಕೆ ಸಾಕಷ್ಟಾಗುತ್ತದೆ.
ಸ್ಕ್ರೀನಿಂಗ್
ಟುರೆಟ್‌ನ್ನು ಹೊಂದಿರುವ ಎಲ್ಲರೂ ಇತರೆ ಕಾಯಿಲೆಗಳನ್ನು ಹೊಂದಿರುವುದಿಲ್ಲ, ಚಿಕಿತ್ಸಾ ಕೇಂದ್ರಗಳಿಗೆ ವಿಶೇಷವಾಗಿ ಶಿಫಾರಸು ಮಾಡಿದ ಹೆಚ್ಚಿನ ಟುರೆಟ್‌ನ ರೋಗಿಗಳು ಇನ್ನಿತರ ಪರಿಸ್ಥಿತಿಗಳೊಂದಿಗೆ ಚಲನೆಯ ಮತ್ತು ಮಾತಿನ ಸಂಕೋಚನೆಯನ್ನು ಹೊಂದಿರುತ್ತಾರೆ. ಇದರೊಂದಿಗಿನ ಇನ್ನಿತರ ಪರಿಸ್ಥಿತಿಗಳೆಂದರೆ ಎಚ್ಚರಿಕೆ-ಕೊರತೆಯ ಹೈಪರ್ಯಾಕ್ಟಿವಿಟಿ ಕಾಯಿಲೆ(ಎಡಿಡಿ ಅಥವಾ ಎಡಿಎಚ್‌ಡಿ), ಒಬ್ಸೆಸಿವ್-ಕಂಪಲ್ಸಿವ್ ಕಾಯಿಲೆ (ಒಸಿಡಿ), ಕಲಿಕೆಯಲ್ಲಿ ಅಸಮರ್ಥತೆ ಮತ್ತು ನಿದ್ರಾ ಕಾಯಿಲೆಗಳು. ಕಮೊರ್ಬಿಡ್ ಟುರೆಟ್‌ನ ಮತ್ತು ಎಡಿಎಚ್‌ಡಿ ರೋಗಿಗಳಲ್ಲಿ ಅಡ್ಡಿಪಡಿಸುವ ನಡವಳಿಕೆ, ದುರ್ಬಲವಾದ ಕಾರ್ಯ ನಿರ್ವಹಣೆ, ಅಥವಾ ಅರಿವಿನ ದುರ್ಬಲತೆಗಳು, ಕಮೊರ್ಬಿಡ್‌ ಎಡಿಎಚ್‌ಡಿಯಿಂದಾಗಬಹುದು, ಇದು ಕಾರ್ಮೊರ್ಬಿಡ್ ಮರಿಸ್ಥಿತಿಯನ್ನು ಗುರುತಿಸುವ ಮತ್ತು ಚಿಕಿತ್ಸೆ ನೀಡುವ ಅಗತ್ಯವನ್ನು ಪ್ರಮುಖವಾಗಿಸುತ್ತದೆ. ಸಂಕೋಚನೆಗಳಿಂದಾಗುವ ತಡೆಗಳನ್ನು ಸಾಮಾನ್ಯವಾಗಿ ಮಗುವಿನಲ್ಲಿನ ಹೆಚ್ಚಾಗಿರುವ ಕೊಮೊರ್ಬಿಡ್‌ ಪರಿಸ್ಥಿತಿಯು ತಿಳಿಯದಂತೆ ಮಾಡುತ್ತದೆ. ಎಡಿಎಚ್‌ಡಿಯಿಲ್ಲದಿರುವ ಸಂಕೋಚನಾ ಕಾಯಿಲೆಯು ತಡೆಯನ್ನುಂಟುಮಾಡುವ ಸ್ವಭಾವ ಅಥವಾ ಕಾರ್ಯನಿರ್ವಹಿಸುವಲ್ಲಿನ ದುರ್ಬಲತೆಯನ್ನು ಹೊಂದಿರುವಂತೆ ಕಾಣುವುದಿಲ್ಲ, ಶಾಲೆಗಳಲ್ಲಿ, ಕುಟುಂಬದಲ್ಲಿ, ಅಥವಾ ಹತ್ತಿರದ ಸಂಬಂಧಗಳಲ್ಲಿರುವ ಕೊಮೊರ್ಬಿಡ್‌ ಪರಿಸ್ಥಿತಿಯ ರೋಗಿಗಳಲ್ಲಿ ಅಸಮರ್ಥತೆಯು ಹೆಚ್ಚಿರುತ್ತದೆ ಮತ್ತು ಚಿಕಿತ್ಸೆಯ ಅಗತ್ಯವಿರುತ್ತದೆ.
ಒಸಿಡಿ ಮತ್ತು ಎಡಿಎಚ್‌ಡಿಗಳಂತಹ ಕೊಮೊರ್ಬಿಡ್‌ ಪರಿಸ್ಥಿತಿಗಳು ಸಂಕೋಚನೆಗಿಂತ ಹೆಚ್ಚು ಅಸಮರ್ಥತೆಯನ್ನು ಹೊಂದಿರುತ್ತದೆ, ಈ ಕೊಮೊರ್ಬಿಡ್‌ ಪರಿಸ್ಥಿತಿಗಳು ಸಂಕೋಚನೆಗಳನ್ನು ಹೊಂದಿರುವ ರೋಗಿಗಳ ಮೌಲ್ಯಮಾಪನವನ್ನೊಳಗೊಂಡಿರುತ್ತದೆ. ಸಾಮ್ಯುಯಲ್ ಜಿನ್ನರ್, ಎಮ್‌ಡಿಯ ಪ್ರಕಾರ,"ಸಂಕೋಚನ ಕಾಯಿಲೆಗಿಂತ ಹೆಚ್ಚು ಬಲಯುತವಾಗಿರುವ ಕೊಮೊರ್ಬಿಡ್ ಪರಿಸ್ಥಿತಿಯ ಕಾರ್ಯನಿರ್ವಹಣಾ ಸ್ಥಿತಿಯನ್ನು ಕಂಡುಹಿಡಿದು ಸೂಸಿಸುವುದುಕಷ್ಟಕರವಗುತ್ತದೆ." ಸಂಕೋಚನ ಕಾಯಿಲೆಯ ರೋಗಿಯ ಆರಂಭಿಕ ನಿರ್ಧಾರಣವು ಕುಟುಂಬದ ಇತಿಹಾಸವನ್ನೊಳಗೊಂಡ ಎಡಿಎಚ್‌ಡಿ, ಒಬ್ಸೆಸಿವ್-ಕಂಪಲ್ಸಿವ್‌ ಲಕ್ಷಣಗಳು ಮತ್ತು ಇನ್ನಿತರ ತೀವ್ರವಾದ ಚಿಕಿತ್ಸೆಯ, ಮಾನಸಿಕ ಮತ್ತು ಸರ ಸಂಬಂಧಿ ಪರಿಸ್ಥಿತಿಗಳ ನಿಖರವಾದ ಮೌಲ್ಯಮಾಪನವನ್ನು ಮಾಡಬೇಕಾಗುತ್ತದೆ. ಕಲಿಕಾ ಅಸಮರ್ಥತೆಯನ್ನನುಭವಿಸುತ್ತಿರುವ ಟಿಎಸ್‌ನ್ನು ಹೊಂದಿರುವ ಮಕ್ಕಳು ಮತ್ತು ಪ್ರೌಢರನ್ನು, ವಿಶೇಷವಾಗಿ ಎಡಿಎಚ್‌ಡಿಯನ್ನು ಹೊಂದಿರುವ ಮಗುವಿಗೆ ಮಾನಸಿಕ ವಿದ್ಯಾಭ್ಯಾಸದ ಪರೀಕ್ಷೆಯನ್ನು ಮಾಡಬೇಕಾಗುತ್ತದೆ. ಗುರುತಿಸದ ಕೊಮೊರ್ಬಿಡ್ ಪರಿಸ್ಥಿತಿಗಳೂ ಸಹ ಕಾರ್ಯನಿರ್ವಹಣಾ ಅಸಮರ್ಥತೆಯನ್ನುಂಟುಮಾಡುತ್ತದೆ, ಮತ್ತು ಇದನ್ನು ಗುರುತಿಸುವುದು ಮತ್ತು ಚಿಕಿತ್ಸೆಯನ್ನು ನೀಡುವುದು ಕಾರ್ಯನಿರ್ವಹಣೆಯನ್ನು ಉತ್ತಮಗೊಳಿಸಲು ಅಗತ್ಯವಾಗಿದೆ. ತೊಂದರೆಗಳೆಂದರೆ ಖಿನ್ನತೆ, ನಿದ್ರಾ ತೊಂದರೆಗಳು, ಸಾಮಾಜಿಕ ಅಸ್ವಸ್ಥತೆ ಮತ್ತು ಸ್ವ-ಹಿಂಸೆ.